Delegacija Vlade TK Domu zdravlja u Gradačcu uručila savremeni rentgen aparat – Radio Feral\n19/10/2021 19/10/2021 Mirsad Zulic\t0 Comments\nSavremeni digitalni rentgen aparat olakšat će građanima primanje kvalitetne dijagnostičke zdravstvene usluge, ali i rad medicinskom osoblju, herojima u bijelom, koji su naročito u proteklom periodu tokom pandemije pokazali svoj značaj.\n„Nismo u mogućnosti iznaći sva rješenja, ali za ona koja su izvodiva ulažemo maksimalne napore, sa željom da svakog građanina Tuzlanskog kantona uvažavamo i tretiramo podjednako, da svakoj lokalnoj zajednici damo maksimalan doprinos, i da istinski radimo na ravnomjernom razvoju svih dijelova našeg kantona. U toku ispitivanja potreba u zdravstvu na području Tuzlanskog kantona, kada smo preuzeli mandat, Gradačac je naglasio da im je rengen aparat najpotrebniji. Na tu inicijativu brzo smo reagovali i uspostavili saradnju sa našim partnerima, koji su nam pomogli u realizaciji naše namjere”, kazao je premijer Hodžić.\n„Mi ovim rješavamo jedno veliko pitanje i problem s kojim su se susretali naši građani. Nabavkom ovog digitalnog rentgen aparata bit će omogućen znatno viši kvalitet medicinske usluge za naše sugrađane, a s druge strane drago mi je da smo sredstvima Grada Gradačac omogućili i da se digitalizira postojeći mamograf uređaj i da se uveže u jedinstven sistem. Sve to je značajno unaprjeđenje nivoa zdravstvene usluge za našu ustanovu”, rekao je danas gradonačelnik Gradačca Edis Dervišagić.\n„Ovo je nešto revolucionarno, kako za našu ustanovu, tako i za sve građane koji koriste naše medicinske usluge. Do sada smo imali jedan zastarjeli rentgen aparat koji je mnogo zračio, često se kvario, a i kvalitet slike koju je davao nije bio zadovoljavajući za postavljanje dobre dijagnoze. Današnja donacija pokazatelj je velikog razumijevanja Vlade Tuzlanskog kantona, Grada Gradačac, Europske unije i UNDP-a za naš problem. Na tome im se iskreno zahvaljujem”, riječi su direktora Doma zdravlja Semira Turbića.\n← Kardiovaskularna oboljenja vodeći uzroci umiranja na području TK u 2020. godini\nDanas sunčano vrijeme, temperatura do 20 stepeni →\nSDA, DF, BPS i Radom za boljitak potpisali sporazum o formiranju vlasti u TK\n24/12/2014 24/12/2014 Mirza Musanovic\t0\nPovodom Dana učitelja sutra neće biti nastave u školama\n03/10/2019 03/10/2019 Mirsad Zulic\t0\nPrvi korak ka izgradnji brze ceste “Tuzla-Orašje”


Putin na svadbi - Miloš Mitrović - Dnevni list Danas\nPočetna » Kolumne » Miloš Mitrović » Putin na svadbi\nPutin na svadbi\n„U Austriji šampanjac, a u Nemačkoj kisela voda“, tako je Frankfurter algemajne cajtung prokomentarisao subotnju mini turneju Vladimira Putina u Austriji, gde je prisustvovao svadbi ministarke spoljnih poslova Karin Knajsl, i Nemačkoj koju je službeno, na bilateralnom nivou posetio prvi put od 2014. godine.\n1Piše: Miloš Mitrović 20. avgusta 2018. 14.15\nIako je susret sa Angelom Merkel u zamku Mezeberg bio nesumnjivo značajniji, Putinov boravak u Štajerskoj privukao je znatno veću pažnju medija. Svadba ko svadba, osim što je ruski svat u pratnji hora kozaka ispao važniji od mladenaca. Ali tako je srećni par odabrao.\nNemačka kancelarka je i pre susreta sa ruskim predsednikom ispoljila suzdržanost, rekavši da od tog sastanka ne očekuje previše. Posle susreta veći entuzijazam u vezi s njegovim rezultatima iskazao je Kremlj naglašavajući, na primer, jedinstvo Rusije i Nemačke u vezi sa Severnim tokom 2, projektom koji, kako je rekao Dmitrij Peskov, ne treba politizovati.\nBerlin se zbog Severnog toka 2 suočio sa pritiscima Vašingtona, s kojim nakon izbora Donalda Trampa za predsednika pokušava da stvari vrati u normalu, pa je uzdržanost razumljiva. A Angela Merkel koliko ove nedelje putuje u Jermeniju, Gruziju i Azerbejdžan u kojem Evropska unija traži alternativu za smanjivanje energetske zavisnosti od Rusije. Neki ruski mediji sa podsmehom izveštavaju o takvom očekivanju jer se alternativa, o kojoj se nekad govorilo sa više optimizma, u stvarnosti ne nazire.\nDruge dve teme o kojima su Putin i Merkel razgovarali kreću se prevashodno svetom ideja. Jednu je inicirao gost, predloživši da EU pomogne ponovnu izgradnju Sirije, kako bi se izbeglice u nju vratile ne samo iz Nemačke kao krajnjeg odredišta mnogih, već i iz Turske, Libana i Jordana, zemalja koje su primile milione ljudi što se često zaboravlja. Nema naznaka da bi zemlje EU bile voljne da upute značajniju pomoć Siriji, kao što se to nije dogodilo ni u slučaju Libije i drugih afričkih zemalja. Ne rešavaju se uzroci migracija, već se pretežno radi na njihovom onemogućavanju jačanjem granica.\nNajzad, ni po onome što su sagovornici kazali o trećoj temi – situaciji u Ukrajini – a novinarima na konferenciji za štampu nije bilo dozvoljeno da postavljaju pitanja, ne može se izvući zaključak da se može očekivati neka promena. „Rešenja nažalost uopšte nema na vidiku“, rekao je Putin. On je ponovio i svoj raniji stav da se tranzit gasa preko Ukrajine može nastaviti ako ima ekonomsko opravdanje.\nPrirodno je, pošto sastanak u Mezebergu nije doneo ništa opipljivo, makar kratkoročno, pored ostalog i zato što Berlin čeka povratak „dobrog, starog“ Vašingtona, dok se Moskva nada „dobrom, novom“, odnosno bezrezervno trampovskom, što je svadba Karin Knajsl i jednog biznismena bila zanimljivija. Strasti su se rasplamsale danima uoči nje, kada se saznalo da će među svatovima biti i Putin: austrijski zeleni zahtevali su od ministarke da podnese ostavku, a od kancelara Sebastijana Kurca da je smeni.\nMediji u Austriji upućuju da Knajsl i Putin nisu nikakvi prijatelji, pa su se mnogi čudili otkud „gospodar Kremlja“ na svadbi. NJegovo prisustvo možda ide u korist Slobodarskoj partiji Austrije, mlađem partneru stranke Sebastijana Kurca, zahvaljujući kojoj je Knajsl, iako nestranačka ličnost, i postala ministarka. Ipak, jedino što je čudnije od Putinovog plesa i zdravice na nemačkom koju je čitao nekoliko minuta, kao da mu sam dolazak sa kozacima nije bio dovoljan, je uvređenost zbog njegovog prisustva.\n20. avgusta 2018. u 18.14\nSiguran znak da je Putin obavio dobar posao je što su se njegovi neprijatelji žestoko uznemirili. A kad mudri državnici (Putin i Merkel) postignu neki dobar dogovor, oni ne telale o tome, pa da se njihovi dušmani uznemiravaju.


Bogdan blizu prvog tripl-dabla, Toronto jači i bez Lenarda! | Radio Televizija BN\nBogdan blizu prvog tripl-dabla, Toronto jači i bez Lenarda!\nBogdan Bogdanović nastavio je sa odličnim partijama u NBA ligi, ali to nije bilo dovoljno da njegov Sakramento izbegne poraz od Toronta. Bogdan se razigrao, ali to nije bilo dovoljno. Sakramento poražen na gostovanju od Toronta (120:105). Pali i Klipersi bez Bobana Marjanovića i Miloša Teodosića.\nKošarka 23.01.2019 | 11:30\nBogdan Bogdanović imao je zapaženu rolu na gostovanju Sakramenta u Torontu, ali je njegov tim poražen rezultatom 120:105.\nSrpski reprezentativac upisao je 16 poena (šut iz igre 6/15, šut za tri 1/4), imao je i devet asistencija, osam skokova i tri ukradene lopte, uz jednu izgubljenu za 36 minuta provedenih na parketu.\nZa razliku od njega Nemanja Bjelica nije dobio priliku na tom meču.\nU ekipi Kingsa, koja sada ima skor 24-24 i zauzima 10. mesto na tabeli Zapadne konferencije, istakao se i Marvin Begli sa 22 poena i 11 skokova, dok je Badi Hild upisao 15 pogodaka.\nReptorse (skor 36-13) su predvodili Kajl Lauri sa 19 poena i devet asistencija i Fred Vanvlit, koji je takođe postigao 19 poena, ali uz po sedam uspešnih dodavanja i skokova.\nPoraz su u noći između utorka i srede pretrpeli i Los Anđeles Klipersi, u čijim redovima nisu zaigrali Boban Marjanović i Miloš Teodosić.Njih je savladao Dalas u Teksasu - 106:98.\nLuka Dončić upisao je 17 pogodaka u pobedničkom timu, uz katastrofalan šut za tri poena (0-8), a najefikasniji je bio Harison Barns sa 20 pogodaka. Zapaženu rolu imao je i Deandre Džordan sa 13 poena i 16 skokova.\nDalasu je to bila 21. pobeda u sezoni, uz 26 poraza, dok Klipersi imaju skor 25-22.\nRasel Vestbruk predvodio je Oklahomu do trijumfa pred domaćim navijačima protiv Portlanda - 123:114. On je postigao 14. "tripl-dabl" sezone - 29 poena, 10 skokova, 14 asistencija, a sjajnu podršku imao je u Polu Džordžu, koji je meč završio sa 36 pogodaka, uz osam uhvaćenih lopti, četiri asistencije i pet ukradenih, kao i blokadom.\nKod Portlanda najbolji je bio Demijan Lilard sa 34 poena, dok je Jusuf Nurkić upisao "dabl-dabl" - 22 poena i 15 skokova.\nU poslednjem meču večeri Minesota je ubedljivo pobedila Finiks - 118:91, nanevši im ukupno 38. poraz ove sezone.\nDalas Meveriks – Los Anđeles Klipers 106:98\nISTOK: Milvoki 34-12, Toronto 36-13, Indijana 31-15, Filadelfija 31-17, Boston 29-18, Bruklin 25-23, Majami 22-23, Šarlot 22-24, Detroit 20-26, Vašington 20-26, Orlando 20-27, Atlanta 14-32, Čikago 11-36, Njujork 10-35, Klivlend 9-39.\nZAPAD: Golden Stejt 33-14, Denver 31-14, Oklahoma 29-18, Portland 29-20, Hjuston 26-20, San Antonio 27-21, Juta 26-22, LA Klipers 25-22, LA Lejkers 25-23, Sakramento 24-24, Minesota 23-24, Nju Orleans 22-25, Dalas 21-26, Memfis 19-28, Finiks 11-38.


Slaven Novoselac o Zmajevima: Moramo biti još hrabriji, sviđa mi se Bešićeva agresivnost - Klix.ba\n16.6.2014. u 16:30\nNogometna reprezentacija BiH je odigrala svoju prvu utakmicu na Svjetskom nogometnom prvenstvu u Brazilu u kojoj je nažalost poražena od selekcije Argentine. O nastupu i šansama Zmajeva za naredni krug smo razgovarali sa bh. malonogometnim reprezentativcem Slavenom Novoselcem.\nNovoselac je uprkos porazu od Argentine zadovoljan onim što je BiH pokazala u svom debiju na velikim takmičenjima.\n"Prije svega moram reći da je poseban osjećaj gledati svoju reprezentaciju prvi put na SP-u. Kao sportaš, znam koliko to svaki od nas želi. Čak i ovako kao navijač, sjajan je osjećaj biti dio toga. Mogu misliti kako je samo lijepo biti direktni učesnik smotre najboljih reprezentacija na svijetu. Argentina jeste kvalitetnija i iskusnija reprezentacija, to se vidi, ali nimao nismo bili uplašeni i željeli smo se nadigravati. Bilo je agresivnosti, lijepih poteza, a i gol smo postigli nakon lijepe akcije. Prava šteta je šteta za prvi gol, ali smo nakon toga počeli igrati i razvijati napade. Sve u svemu, bio je to častan poraz", izjavio je Novoselac za Klix.ba\nPosebnih zamjerki na igru Zmajeva nije imao.\n"Detaljne analize treba ostaviti stručnom štabu reprezentacije, ali smatram da katastrofalnih grešaka nije bilo. Pozitivno je to što su Zmajevi pokazali želju za nadigravanjem. U pojedinim trenucima me je nerviralo bespotrebno ispucavanje lopte, no, jedno je utakmicu gledati na TV-u, a sasvim drugo igrati protiv Argentinaca", kazao je bh. malonogometni reprezentativac.\nFormaciju reprezentacije BiH, koju je odabrao selektor Safet Sušić, je ocijenio logičnom i dobrom.\n"Taktika s jednim napadačem ima svojih prednosti, ali i mana. Naša taktika najbolje odgovara Džeki, jer je na to navikao u Manchester Cityju. Ona otvara više prostora za ulazak igrača iz drugog plana. Razumljiva je Papetova taktika s obzirom da se radi o prvoj utakmici protiv izuzetno snažnog protivnika. Selektor je zbog toga bio oprezan", rekao je Novoselac.\nAutogol Seada Kolašinca je poremetio naše Zmajeve.\n"Onako brz pogodak je bio šok za nas, ali je istovremeno pomogao u oslobađanju od pritiska na na našu odbranu, pa smo u nastavku utakmice uspijevali dolaziti na protivničku polovinu i praviti akcije. Teško bi bilo izdržati takav pritisak cijelu utakmicu. Argentina se pokazala kao iskusniji i kvalitetniji tim, ali smo mi bili dostojan protivnik", izjavio je naš sagovornik.\nKada je riječ o nastupima naših reprezentativaca, posebno je pohvalio Muhameda Bešića.\n"Ne bih posebno izdvajao pojedince s obzirom da je važnija kolektivna igra za pozitivne rezultate, ali mi je svakako drago vidjeti agresivnost i hrabrost Muhameda Bešića, koji je pravo osvježenje u našem timu", riječi su Slavena Novoselca.\nReprezentaciju BiH očekuju još dvije utakmice u okviru grupe F, protiv Nigerije i Irana, u kojima će naši Zmajevi tražiti pobjede i plasman u drugi krug.\n"U preostale dvije utakmice trebamo ući još hrabrije, potrebno je da svi igrači budu na nivou, a ne samo pojedinci. Samo tako ćemo proći dalje. Nadam se da ćemo nakon te dvije utakmice imati razloga za zadovoljstvo i radost", kazao je Novoselac.\nOn je pratio i nastup reprezentacije Hrvatske,\n"Od 1998. godine nisu imali bolji tim, koji može igrati sa svakom reprezentacijom bez problema. To su pokazali i protiv Brazila. Za uspjeh protiv takvih reprezentacija je potrabno da svaki pojedinac odigra odlično, no, protiv Brazilaca nije bilo tako. Nekoliko igrača su podbacili, a Brazil je to iskoristio. Ipak, Hrvati su pokazali veliki kvalitet i nadam se da će pobijediti Meksiko i Kamerun te se naći u drugom krugu", završio je Novoselac.\nSP 2014 Zmajevi Slaven Novoselac\n16.06.2014. u 16:34\nMaradona pohvalio Messija\n16.06.2014. u 16:24


Drvored u Vinylu – ravnododna\nDrvored u Vinylu\nGrupa Drvored nastupa u intimnoj atmosferi Vinyla u četvrtak 7. veljače s početkom u 21:00 sati.\n« Šumski u KSET-u\n4. AntiValentinovo u Boćarskom domu »\nNakon povlačenja u postavljanje novih kreativnih dimenzija vlastitog glazbenog rada, Drvored u četvrtak 7. veljače organizira intimni koncert u prostoru Vinyla.\nOvu osmeročlanu ekipu krasi iznimna fuzija žanrova koja se isprepliće kroz mnoštvo instrumenata, od harmonike preko violine do trube i trombona. Njihova glazba je mješavina šarma francuskih šansona i energije balkanske nostalgije koja je često prožeta brzim ritmovima i promjenama raznih glazbenih pravaca.\nDrvored, event, Glazba, Koncerti Zagreb, Vinyl


Nastupila zabrana kretanja: Pogledajte kako izgledaju ulice Tuzle (FOTO) | Tuzlanski.ba\nDijeljenja: | 22.3.2020. u 19:05\nNa juče održanoj hitnoj vanrednoj elektronskoj sjedinici Federalnog štaba Civilne zaštite (FŠCZ) donijeta je naredba o uvođenju zabrane kretanja građana na području Federacije BiH u vremenu od 18 do 5 sati.\nPodsjetimo, ovoj naredbi prethodila je Preporuka federalnog ministra unutrašnjih poslova Aljoše Čampare za uvođenjem zabrane kretanja, na zahtjev premijera FBiH Fadila Novalića, koja je poslana Jelki Milićević, ministrici, zamjenici premijera FBiH i zapovjednici FŠCZ i Fahrudinu Solaku, direktoru Federalne uprave civilne zaštite (FUCZ) i načelniku FŠCZ.\nKako je u ovoj preporuci, između ostalog, navedeno nakon detaljne procjene sveukupne sigurnosne situacije na teritoriji FBiH, posebno imajući u vidu povećanje broja zaraženih koronavirusom (COVID-19), kao i zbog učestalog kretanja migranata u večernjim i noćnim satima, zbog zaštite i najboljeg interesa građana, predloženo je uvođenje zabrane kretanja (policijskog sata) za sve građane na teritoriji FBiH u navedenom periodu.\nZabrana kretanja stupila je na snagu večeras u 18:00 sati i trajaće do daljnjeg, saopćio je Federalni štab Civilne zaštite.\nRanije je Federalni štab Civilne zaštite donio naredbu kojom se na području Federacije BiH zabranjuje cjelodnevno kretanje mlađima od 18 i starijima od 65 godina kao mjeru prevencije širenja korona virusa.\nEkipa portala Tuzlanski.ba nakon što je nastupila zabrana kretanja obišla je ulice Grada Tuzle i nekoliko naselja, a u foto prilogu donosimo vam ‘atmosferu’ koju smo zabilježili kroz naš objektiv.\nSaobraćajnice su bile uglavnom prazne uz primjetno povećano prisustvo policijskih patrola koje na razglas podsjećaju i upozoravaju građane da je na snazi zabrana kretanja.\nSve u svemu građani Tuzle poštuju naredbu Federalnog štaba Civilne zaštite. Podsjećamo da će svi oni koji ne budu poštovali zabranu kretanja ili mjeru izolacije biti sankcionisani.\nTakođer Kantonalni štab Civilne zaštite Tuzlanskog kantona danas je donio dopunu Naredbe o zabrani kretanja u kojoj se navodi kako su naredbe o zabrani kretanja izuzeti zdravstveni radnici, pripadnici Ministarstva unutrašnjih poslova TK, drugi pripadnici agencija koji su zaduženi za provođenje zakona, organizacija koja vrše javna ovlaštenja, lica kojima je potrebna neophodna zdravstvena pomoć, zatim lica kojima je poslodavac izdao potvrdu u potrebi kretanja zbog neometanog kretanja u poslu, izabrani i imenovani zvaničnici Tuzlanskog kantona te lica kojima će neophodne potvrde izdavati MUP TK. (Tuzlanski.ba)\nKljučne riječi: grad, izdvojeno, tuzla, ulice, zabrana kretanja


Postavili ovo pitanje Amerikancima na ulici, od njihovih odgovora se krste i levom i desnom rukom! - alo.rs\nAUTOR: Tanjug; D.K. DATUM I VREME: 24.09.2019. 17:15\nKako se navodi u istraživanju sprovedenom u SAD, Kini i Evropi, 42 odsto ispitanih Amerikanaca uvereno je da je električnim vozilima neophodan benzin da bi se kretala, dok 80 procenata ispitanika ne bi odabralo elektricni pogon za svoje vozilo zbog ekstremnih vremenskih prilika.\nU anketi se dodaje da 90 odsto Amerikanaca i Evropljana i dalje misli da su električna vozila spora, a njih 67 procenata smatra da se na struju teško može povući prikolica, prenosi Indeks.\nSlađa uništila život rođenoj sestri! Maltretirala je i ugnjetavala, pa je šlogiranu ostavila na ulici!\nIva priznala sve detalje o vezi sa 44 godine starijim muškarcem! Bila je eskort dama za 200 evra?!


Njemački političar osudio "demonizaciju" Rusije - Russia Beyond Croatia\nNjemački političar osudio "demonizaciju" Rusije\n02. SRP 2016.\nPrema riječima diplomatskog predstavnika, Njemačka je sklona jednostranom izvještavanju o politici Vladimira Putina i uopće ne uzima u obzir činjenicu da ga većina državljana Rusije podržava.\nBivši državni tajnik njemačkog ministarstva vanjskih poslova i član Zelene stranke, Ludger Volmer napisao otvoreno pismo u kojem je iskritizirao politiku svojih kolega iz stranke prema Rusiji, piše Frankfurter Rundschau.\nNjemački političar je svoje kolege iz stranke optužio kako "demoniziraju" predsjednika Rusije, Vladimira Putina, da rado ponavljaju parole NATO-a i na taj način zaoštravaju zategnutost između Berlina i Moskve.\nPrema riječima diplomatskog predstavnika, Njemačka je sklona jednostranom izvještavanju o politici Vladimira Putina i uopće ne uzima u obzir činjenicu da ga većina ruskih državljana podržava. Volmer je istaknuo da, iako Putin nije "oličenje demokracije" u zapadnom smislu, to nije razlog da ga europski lideri nazivaju "pobornikom rata".\nPo mišljenju bivšeg državnog tajnika, danas nema razloga za pretpostavku da Rusija planira da sebi prisvoji Poljsku i baltičke zemlje. A pogrešna procjena opasnosti koju daje Zapad može biti isto tako opasna kao i stvarna opasnost, zaključuje Volmer, a prenosi RIA Novosti.\nOdnosi između Moskve i NATO-a pogoršali su se u ožujku 2014. godine u kontekstu situacije u Ukrajini i pripajanja Krima Rusiji. Ruske vlasti su više puta isticale da Moskva nije zainteresirana za konfrontaciju, ali da je spremna adekvatno odgovoriti na poteze Zapada.\nrusija i nato rusija i eu rusija i njemačka UKRATKO Rusija i EU


(izmjena aukcije) Nabavka promotivnog, predštampanog i štampanog materijala - Akta.ba\n(izmjena aukcije) Nabavka promotivnog, predštampanog i štampanog materijala\nDatum objave: 15.01.2020. 10:21 / Izvor: Portal javnih nabavki/nabava BiH, 15.01.2020.\nBroj obavještenja 161-7-1-30-3-25/19\nDatum objave obavještenja 3.12.2019.\nNaziv VLADA REPUBLIKE SRPSKE – GENERALNI SEKRETARIJAT VLADE\nKontakt osoba Dijana Bubić\nTelefon (051) 339-277\nFaks (051) 339-641\nElektronska pošta generalnisekretar@vladars.net\nAdresa i mjesto Kao pod I 1.\n(aukcija) Nabavka promotivnog, predštampanog i štampanog materijala


Petica za rad Biciklističkog saveza Beograda - Sportske vesti - Savremenisport.com\nNaslovna :: Sportske vesti ::\tPetica za rad Biciklističkog saveza Beograda\nPetica za rad Biciklističkog saveza Beograda\nRad Biciklističkog saveza Beograda (BSB) u 2013. delegati 11 klubova i organizacija ocenili su čestom "peticom" na godišnjoj Skupštini BSB održanoj u hotelu "Dom" u Beogradu.\n- Program smo prošle godine ispunili, ali BSB ne bi mogao sam, mnogo su pomogli i sami klubovi koji su se uključili u organizaciju brojnih takmičenja - rekao je Nebojša Popov predsednik BS Beograda. - Uz nas je u svakoj akciji bio i Sekretarijat za sport i omladinu Beograda koji izuzetno podržava programe BS Beograda vezane za rad a najmlađima i školarcima.\nProgram rada za 2014. usvojen je uz veoma konstruktivnu raspravu i predloge. Istaknuto je da će u ovoj godini biti više akcija, a prioriteti su međunarodna trka "Beogradski trofej Milan Panić" i "Kup Beograda" za vozače izpod 13 godina. Rad sa najmlađima će i dalje ostati glavni zadatak BS Beograda i klubova. Krajem maja obeležiće se i 130 godina biciklizma u Beogradu i Srbiji.\nGodišnja Skupština BSB imala je i svečani karakter. Dodeljena su priznanja najboljim biciklistima i bicklistkinjama ispod 13 godina u ukupnom plasmanu za 2013. Kod dečaka, trofeje BS Beograda dobili su Teodor Bajević Stanković (Avalski soko), Stevan Jovanov (Čukarički) i Vidak Blažić (Crvena zvezda) a kod devojčica Vanja Milić (Čukarički), Marija Pavlović (Policajac) i Nevena Mihajlović (Čukarički).\nEkipno, najuspešniji su bili poletarci Crvene zvezde ispred Čukaričkog i Avalskog sokola.\nDatum: 03.02.2014. Autor: Branimir Vasić\n+ Održan šampionat Srbije u kuglanju...


AKS ME ANYTHING #TDZG | Nova Iskra\nU poslednjih petnaestak godina “design week“ je postao standardni format kroz koji se širom svieta slavi dizajn. Hrvatska je jedna od retkih razvijenih evropskih zemalja koje još uvek nemaju svoju nedelju dizajna. U Zagrebu će od 23. do 27. aprila biti održan upravo prvi Tjedan dizajna Zagreb. Osnovu programa Tjedna dizajna 2014. čine tri dobro poznata hrvatska događaja iz područja dizajna – šesta po redu Auto(r) konferencija o dizajnu automobila, četvrti Sudnji dan, nezavisni festival kreativnih komunikacija i peta po redu Produkteka, platforma produkt dizajna.\nKroz sinergiju i saradnju sa domaćim i regionalnim partnerskim organizacijama i pojedincima, Hrvatsko društvo nezavisnih profesionalca (HDNP) će na Tjednu dizajna Zagreb predstaviti programe Coworking & dizajn, Crowdfunding & dizajn, Peer-to-peer (P2P) radionice i freelance diskusije o potrebama i problemima kao i načinima suradnje i udruživanja nezavisnih profesionalaca iz segmenta kreativnih industrija.\nPosebno iznenađenje programa je gostovanje trademark događaja AKS ME ANYTHING Dizajn inkubatora Nova Iskra. AKS ME ANYTHING u okviru #tdzg organizuje Dizajn inkubator Nova iskra, uz podršku Coworking Croatia, udruženja Boonika, a na njemu će sudjelovati više od četrnaest vodećih stručnjaka iz Hrvatske i regiona. Biće ovo četvrto, i do sada najveće izdanje ovog specifičnog formata koji Nova Iskra realizuje kvartalno u Beogradu, uz ovakva specijalna gostovanja i regionu.\nEva Perčič i Luka Piškorič (Slovenia Crowdfunding), za domen crowdfundinga\nSuzi Vitezica i Ivana Nobilo (Hrvatske autorske agencije), za polje autorskih prava i intelektualne svojine\nViše o konsultantima možete pročitati na Designed.rs.\nZa učešće u dogadjaju obavezno je prijavljivanje, i to do 24. aprila u 12 h na link http://tinyurl.com/AKSME-TDZG\nFacebook event: https://www.facebook.com/events/293660000791933/\nTjedan Dizajna Zagreb na Facebooku: https://hr-hr.facebook.com/TjedanDizajna?fref=ts


Evo šta vas čeka u nedelji od 25. 4 do 1. 5. | Skandalozno\nHOROSKOP: Saznajte šta vas čeka u nedelji od 25. aprila do 1. maja\nBudite prvi sa komentarom na članku "HOROSKOP: Saznajte šta vas čeka u nedelji od 25. aprila do 1. maja"


Sarajevo distrikt, Mostar glavni grad Federacije BiH! | Poskok.info\nSarajevo distrikt, Mostar glavni grad Federacije BiH!\n– Priča o Sarajevu kao distriktu je nerealna i nepravedna pogotovo što je Sarajevo jednonacionalan grad koji je odavno izgubio multinacionalni i multikulturalni identitet – poručio je gradonačelnik Istočnog Sarajeva Vinko Radovanović.\n– Uspostavom Sarajeva kao distrikta bila bi poništena međuentitetska crta, a ona znači jednu od osnovnih tekovina proteklog rata, kaže Lučić.\nPrije točno deset godina OHR se javno i službeno zauzeo za ideju da Mostar bude glavni grad Federacije pozvavši vlasti da na tome rade “kako bi se Mostar u svakom smislu obnovio i kako ne bi ostao podijeljen grad”.\n40 minuta prije by Boss


Drugi Šumadijski internacionalni filmski festival | Ritam Grada - vesti Kragujevac\nDrugi Šumadijski internacionalni filmski festival\nDrugi po redu Šumadijski internacionalni filmski festival održaće se od 14. do 17. decembra, u Pozorištu za decu Kragujevac i Kulturnom centru UMMUS, a publika će biti u prilici da pogleda filmove u dugometražnom i kratkometražnom programu. Ovogodišnja selekcija sadrži 12 dugometražnih filmova iz čak 10 zemalja. Fokus festivala je na debitantskim filmovima mladih autora koji su pretežno namenjeni mladoj publici i stoga moto festivala glasi youth-to-youth, ili od mladih ka mladima.\nIz regiona su na repertoaru najzapaženija ostvarenja u protekloj godini – pobednik ovogodišnjeg FEST-a, hrvatska drama „Ne gledaj mi u pjat“, crnogorska komedija „Slučajevi pravde“, bosanska drama „Muškarci ne plaču“ kao i pobednik proteklog BELDOCS-a, domaći dokumentarac „Gora“.\nŠIFF će otvoriti američka drama „Laki“, u kojoj svoju poslednju ulogu igra kultni glumac Hari Din Stenton. Iz Austrije stižu dva dokumentarca, „Naš farmer“ i višestruko nagrađivani „Praćenje putanje“. Još jedan naslov koji je protekle ove osvajao nagrade na festivalima širom sveta jeste španska drama „Leto 1993“. Francusku će predstavljati filmovi „Skele“ i „Plaćenik“, Italiju „Sedam činova milosrđa“, a iz Nemačke dolazi istorijski triler „Lavirint laži“. Pomenuti dugometražni filmovi prikazivaće se u Pozorištu za decu, a naslovi kratkog metra, od kojih su inače svi iz domaće produkcije, u Kulturnom centru UMMUS. Filmovi iz obe takmičarske selekcije biće u konkurenciji za Nagradu publike grada Kragujevca koju glasanjem nakon projekcija dodeljuju posetioci festivala.\nNakon svake projekcije biće održan Q&A sa prisutnim autorima i članovima filmskih ekipa i gostima festivala.\nPropratni program festivala sadržaće radionicu za decu koju će organizovati Filmkultura, organizacija za edukaciju u oblasti audiovizuelne kulture i umetnosti, kao i tribinu na temu „Moj prvi film“. Na tribini će govoriti jedan od najznačajnijih srpskih reditelja Radivoje Andrić, koji potpisuje filmove kao što su „Munje“ i „Kad porastem biću kengur“.\nU sredu 13. decembra će u Kulturnom centru UMMUS biti održan koktel najave festivala, a na istom mestu će 14. decembra domaći poznati sastav Stray dogg svojom svirkom otvoriti festival.\nOrganizacija festivala zahvalnost za realizaciju projekta duguje gradu Kragujevcu i Filmskom centru Srbije. Festival su podržali i Kulturni Forum Austrije, Italijanski institut za kulturu, Francuski kulturni centar, Gete institut, i Kulturni centar UMMUS.\nCena ulaznica iznosi 150 dinara za jedan festivalski dan i one se mogu kupiti na biletarnici Pozorišta za decu, Kulturnom centru UMMUS i kafeima Oblomov i Tango.


Da li je vašem detetu potrebno više vremena sa tatom? - Ženski magazin - Horoskop, ljubav, fitness i zdravlje\nČast izuzecma, ali majka je uvek ta koja na sebe preuzme najveći deo svega, ujedno se trudeći da loptu prebaci malo i na drugi deo terena. Čak i u slučajevima kada majka nije stalno sa decom kod kuće, kada su oba roditelja u radnom odnosu, majka je ta koja oblači decu, kupa ih, hrani, uspavljuje, ispravlja greške pri pisanju, čitanju, opominje ih da se obuku kada izlaze napolje i slično.\nOpet ponavljamo, čast izuzecima, ali u većini slučajeva se otac oseća kao neko ko je tu da pripomogne ako zatreba, dok je zapravo situacija trebalo da bude sasvim drugačija. Važnost oca u odgajanju dece je neupitna - on je zadužen za oblikovanje ličnosti deteta u istoj meri kao i majka. Shodno tome, njegova sporedna uloga u porodici, nikako nije dobra.\nStabilna očinska figura je važna za razvoj deteta. Osim ljubavi i nežnosti koju otac detetu treba da pruži, njegovo aktivno učestvovanje u odgoju i vaspitanju deteta pomaže pri njegovom kognitivnom i socijalnom razvoju. Kada je otac prisutan u životu deteta, kada je upoznat sa dečijim interesovanjima, i kada je tu za pitanja koje dete postavlja, pomaže mu da izgradi svoj mir i osećaj samopouzdanja. Ukoliko ste u dilemi da li je vašem detetu potrebno da više vremena provodi sa svojim tatom, pokušaćemo ovom prilikom da vam to odgonetnemo.\nAKO VAS U NJEGOVOM ODSUSTVU ISPITUJE GDE JE TATA\nDete kom nedostaje otac će svako odvajanje od njega da shvati kao uznemirujuću promenu. S druge strane dete koje dovoljno vremena provodi sa tatom, neće njegovo odsustvo doživljavati traumatično pre svega jer je sigurno u ljubav koju dobija.\nAKO SE VI OSEĆATE PREUMORNO\nNiko ne tvrdi da roditeljstvo nije veliko opterećenje, ali ako ste vi ta osoba koja ne stiže nikako da predahne u toku dana, dok vaša jača polovina ima vremena za fudbal sa prijateljima, jasno je da stvari nisu ravnomerno podeljene. Ukoliko ste iscrpljeni dok pokušavate da za sve i svakog nađete vremena i mesta u svom životu, gledajući kako vaš partner pri tom ne učestvuje mnogo u aktivnostima oko dece, evidentno je da treba malo više da mu prepustite da bude otac.\nAKO VAŠE DETE PREVIŠE VREMENA PROVODI GLEDAJUĆI CRTAĆE\nNeminovno je da će dete insistirati da mu pustite crtaće kada ih prvi put pogleda. Naročito kada dodje u određene godine kada mu igračke koje ima nisu dovoljno interesantne, i kada crtani junaci preuzimaju kormilo. Više od sat vremena gledanja crtaća dnevno se nikako ne preporučuje. Kada to prekorače, ugasite televizor, spremite ih za šetnju i pozovite tatu. Šetnja po parku, igranje na travi loptom ili na igralištu je svakako kvalitetnije provedeno vreme od gledanja crtaća.\nAKO JE VAŠE DETE ČESTO AGRESIVNO\nAko imate utisak da je vaše dete van vaše kontrole, onda to isto vervatno i jeste. Ali zašto? Zato što je sa vama češće nego sa ocem, koji treba da mu jasno stavi do znanja da su dve glave tvrdoglavije od jedne. Dakle, roditelji treba da deluju kao tandem, pri svim segmentima odgoja deteta. Ako dete misli da može da savlada vas, sigurno će mu teže pasti kada se bude morao suočiti sa dva protivnika.\ndecam vaspitanje dece |\nocinska figura |


Iz Njemačke traže sankcije za još jednog lidera u BiH | Starmo\nNaslovnica Politika Iz Njemačke traže sankcije za još jednog lidera u BiH\nIz Njemačke traže sankcije za još jednog lidera u BiH\nSarajevo — Ekspertica za Balkan i bivša direktorica Ureda fondacije Heinrich-Böll-Stiftung u Sarajevu Marion Kraske na svom Twitter profilu reagirala je na tvit američkog državnog sekretara Anthonyja Blinkena o uvođenju sankcija pojedincima u BIH, izrazivši čuđenje i žaljenje zbog toga što američka administracija nije uvela sankcije predsjedniku HDZ-a BiH Draganu Čoviću, kojega je nazvala ekstremističkim liderom.\nTakođer, u odvojenom tvitu reagirala je na gostovanje zastupnice u Evropskom parlamentu Željane Zovko u programu RTV Herceg-Bosne za koju je kazala da podržava “Tuđmanove ideje o velikoj Hrvatskoj”, pozvavši EPP i Evropsku komisiju da zaustave takve “destabilizirajuće politike”, prenosi Novinska agencija Patria.\nAmerički državni sekretar Anthony Blinken na Twitteru je izvijestio o tome da su State Department i američko Ministarstvo finansija javno proglasili zvaničnike iz Bosne i Hercegovine (BiH) za koruptivno i destabilizirajuće ponašanje.\nPodsjećanja radi, sankcije su uvedene članu Predsjedništva BiH Miloradu Dodiku, njegovom savjetniku i bivšem predsjedniku VSTV-a Milanu Tegeltiji i njegovoj supruzi Tijani, predsjedniku PDA Mirsadu Kukiću, te banjalučkoj “Alternativnoj televiziji.”


Almada je Velezov biser, Hojos odbranio penal u 100. minutu (VIDEO)\nIzvor: MozzartSport.com, 25.Nov.2020, 06:43\nDeportivo Kali bio bolji, a revanš čeka sa 0:2...\nDesetostruki šampion Argentine - Velez Sarsfild, na dobrom je putu da se plasira u četvrtfinale Kopa Sudamerikane i posle duže vremena krene u ozbiljan napad na samu završnicu nekog kontinetalnog takmičenja. Ekipa Maurisija Pelegrina slavila je rezultatom 2:0 protiv Deportivo Kalija, a u junaka je izrastao zlatni dečko ovog kluba Tijago Almada, dvostruki strelac. Tek nešto manje zasluga ide na račun golmana >> Pročitaj celu vest na sajtu MozzartSport.com << domaćeg sastava - iskusnog Lukasa Hojosa koji je 100. minutu (deseti minut sudijske nadoknade) odbranio penal Karlosu Lizarazou.\nHojos je branio odlično tokom svih 90 minuta i taj odbranjeni jedanaesterac samo je šlag na torti njegovog blistavog nastupa. Čak 11 udarac imali su gosti u okvir gola. Hojos je sve uspeo da odbrani...\nA pošto gosti iz Kolumbije svoje šanse nisu iskoristili, Velez je preko brzonogog Almade u finišu to umeo da kazni.\nRadi se o momku koji ima samo 19 godina i koji je postigao 14 pogodaka ove sezone. U južnoameričkom pandanu Ligi Evrope četiri na isto toliko utakmica. Tokom leta nekoliko evropskih velikana dovođeno je u vezu s ofanzivnim igračem sredine terena koji se vrlo dobro snalazi i kao krilni napadač. Bilo je priče da ga želi Barselona, zatim Mančester Junajted, a navodno mu je najbliži bio Lids Marsela Bijelse. Na kraju je ostao, a posle novih golova cena će mu dodatno porasti.\nTrenutno ona iznosi blizu 20.000.000 evropskih novčanica...\nU prvom meču noćas Baija je bila bolja od Santa Fea rezultatom 1:0. Presudio je pogodak Žilberta sa bele tačke u 78. minutu...\nBaija - Santa Fe 1:0 (0:0)\nVelez Sarsfild - Deportivo Kali 2:0 (1:0)\n/Almada 73, 84/\nAlmada je Velezov biser, Ojos odbranio penal u 100. minutu (VIDEO)\nIzvor: MozzartSport.com, 25.Nov.2020\nDeportivo Kali bio bolji, a revanš čeka sa 0:2....Desetostruki šampion Argentine - Velez Sarsfild, na dobrom je putu da se plasira u četvrtfinale Kopa Sudamerikane i posle duže vremena krene u ozbiljan napad na samu završnicu nekog kontinetalnog takmičenja. Ekipa Maurisija Pelegrina slavila je...


Zašto je aktivista Stefan opasniji od neonaciste Srđana? Žurnal - Jedina slobodna teritorija\nObjavljeno: 10.07.2018. u 18:02h\n"Ma to je trebalo sve pobiti onako na skupu, a Davora Dragičevića ću ja lično ubiti iz snajpera dosadio je i Bogu i narodu. Sieg Heil”.\nNa Trgu Krajine se 7. jula okupilo više od 15 hiljada ljudi, a među njima je bilo i dosta djece, čak i beba u kolicama. Sve njih, prema Gajiću, koji je svoj post opečatio nacističkim pozdravom, trebalo je pobiti. Gajić se na društvenim mrežama sakrio iza imena „Faka“.\nNakon što je Davor Dragičević prijavio prijetnju, policija je uhapsila Gajića. On je poslije saslušanja pušten na slobodu.\n„Dežurni tužilac Okružnog tužilaštva Banjaluka izdala je naredbu da se od Srđana Gajića oduzme mobilni telefon i da se on posle kriminalističke obrade pusti na slobodu, a da se predmet dostavi u redovnu proceduru tužilaštvu“, saopšteno je Žurnalu iz ovog Tužilaštva.\nGajić, ako je suditi prema banjalučkom Tužilaštvu, nije nikakva prijetnja Davoru Dragičeviću i ostalim ljudima koji se svake večeri okupljaju na Trgu Krajine.\nS druge strane, policija i Tužilaštvo jako su ažurni kada treba kazniti kritičare aktuelne vlasti, a posebno one koji se drznu pomenuti RTRS i njegove urednike i novinare.\nSTEFAN UGROŽAVA SIGURNOST\nPredsjednik pokreta „ReStart“ iz Banjaluke Stefan Blagić u ponedeljak je saslušan u policiji, koja ga tereti da je počinio krivično djelo „ugrožavanje sigurnosti“.\nOn je na svom facebook profilu poručio urednicima i novinarima RTRS Siniši Mihailoviću, Nadi Arlov i Nadi Veletić „neka se dobro pripaze kada ga sretnu na ulici“.\nBlagić je po završetku saslušanja izjavio da je takav njegov status na facebook profilu bio reakcija na to što je RTRS 7. jula objavio dokument policijske evidencije o kaznenim i prekršajnim prijavama, na kojem je, među 15-tak imena bilo i njegovo ime.\nNa tom dokumentu objavljeni su lični podaci navedenih osoba, jedinstveni matični brojevi, kao i adrese stanovanja, uz propratni tekst da se na skupovima „Pravda za Davida“, koji se više od stotinu dana održavaju na Trgu Krajine, pojavljuju i osobe sa kriminalnim dosijeima.\nPrema Zakonu o zaštiti ličnih podataka, objavljivanje ličnih podataka, dosijea i evidencija je zabranjeno, a za one koji neovlašteno objave lične podatke, odnosno dosijee i evidencije predviđena je novčana kazna od 10 hiljada do 100 hiljada konvertibilnih maraka.\n„Ako sam ja, Stefan Blagić, lice s kriminalnim dosijeom, postavlja se pitanje šta ja uopšte radim na slobodi i zašto me Banjalučani susreću na ulici svaki dan“, naveo je Blagić.\nUvažavajući „činjenicu da je bezbjednosna prijetnja“, dodao je, smatrao je da je „sasvim logično i dobronamjerno upozoriti ljude, koji strahuju od njega, da se pripaze“, odnosno da „ne dožive neprijatnost kada ga sretnu u gradu“.\nBlagić je još kazao da je bila nevjerovatna ažurnost rada policije i tužilaštva u njegovom slučaju. On je sporni status objavio sedmog (subota), kada ga je troje novinara i prijavilo policiji. Policija i tužilaštvo reagovali su promtno, pa su mu već u nedelju uručili nalog za saslušanje.\nBlagićev advokat Dragan Tolimir izjavio je da se radi o „klasičnom režiranom postupku zastrašivanja osoba kao što je Stefan Blagić, s ciljem sprečavanja slobodnog mišljenja“.\n„Očito je da novinari RTRS.a, koji su podneli prijavu protiv Blagića, ne trpe nikakvu kritiku na svoj račun. Zbog toga su pokrenuli ovaj postupak i sakrili se iza institucija“, rekao je Tolimir.\nIz Policijske uprave Banjaluka potvrđeno je da je Blagić saslušan u svojstvu osumnjičenog u vezi sa krivičnim djelom „ugrožavanje sigurnosti“, po prijavi troje novinara RTRS-a.\nPolicija se nije oglasila zbog čega nije reagovala kada je RTRS, potpuno neovlašteno i nezakonito objavio lične podatke 15-tak osoba, među kojima su i odbornik PDP-a Draško Stanivuković i Željko Vulić, koji godinama vodi bitku sa režimom zbog afere „Picin park".\nStefan Blagić, Restart, Banja Luka, RTRS


Bez sumnje će biti reči o srpskoj politici pod ovim naslovom. Međutim, ne može se napisati ni ovaj naslov ni ova prva rečenica, a da ne nastane nesporazum sa dobrim delom naše javnosti. Najpre, "pogrešna politika": da li to uopšte postoji? Nema li i tu svako svoje mišljenje? Kada ste, na primer, čuli nekog srpskog političara da je izložio na suvisao način u čemu se sastojala greška politike koju je vodio, a da to u stvari ne bude skrivena pohvala, kao kad se kaže da se previše verovalo u pravdu ili nešto tome slično? "Pogrešna srpska politika" je još veća sablazan: nismo li godinama tragali za srpskim zemljama, okupljali sve Srbe u jednu državu, delili politiku na srpsku i antisrpsku, sprečavali "zatiranje svega što je srpsko "? Ne nosi li i nedavna podela izražena na referendumu u Crnoj Gori, inače nastala u poslednjim godinama, takođe srpski predznak? U već dobro poznatoj kontroverzi oko radikalskog pozivanja Ratka Mladića na samoubistvo, poslanica rezimira: "Možda nije hrišćanski, ali je srpski" i time udara taj konačni pečat na sva pitanja, jasno ističući kriterijum kojim se rukovodi.\nKod nas je za deo javnosti srpsko postalo kriterijum za istinito, moralno i dobro, umesto da bude obrnuto, da istinito, moralno i dobro, budu kriterijumi kojima ćemo procenjivati sebe same i ono što je naše - srpsko. I tu dolazimo do glavne greške u srpskoj politici: ovo napuštanje univerzalnog, njegovo podređivanje nečem partikularnom, proizvoljnom, materijalnom, kao što je prosta oznaka porekla iza koje se može kriti sve i svašta, ovo odbijanje da se vlastitost meri prema nečem što je nezavisno od njene volje i više od nje, i obrnuto, merenje tog višeg vlastitim proizvoljnim aršinima, krajnji je uzrok loših ishoda srpske politike.\nJer, loš ishod ustvari ne povlači obavezno grešku u nekoj "politici". Npr. na utakmici možete biti poraženi, iako ste igrali najbolje što možete. Iako se o vašim greškama možda ne može govoriti, ipak će biti neprimerene rečenice da nije od vas zavisio rezultat i da vi niste odgovorni za poraz. Takođe, čak i u tom slučaju, racionalno će biti da protiv istog protivnika ne igrate ponovo na isti način. Međutim, analogija sa ovim primerom nije dobar opis srpske politike. U primeru sa utakmicom stalna je želja za takmičenjem i igrom, koja je moguća samo pod nepristrasnim pravilima, dok bi se srpska, osobito spoljna, politika mogla dobro opisati kao želja da se više ne igra, da se više nema ništa sa bivšim protivnicima i takmacima.\nKako, ko i zašto je doveo do ovakve psihološke situacije, manje je važno, od perspektive da se iz nje izađe. Iz krhotina nekadašnjeg jezika može se naslutiti, da smo mi smatrali da smo u prethodnom periodu nešto učinili za druge, finansirali, zaostajali u njihovu korist, branili ih ili šta već, onda smo zatražili da nam oni to vrate, a kad ovi nisu hteli, onda smo rešili da prekinemo tu razmenu i da nemamo više ništa s njima, prethodno uzevši sve svoje sa terena. Ova želja da nemamo više ništa s njima, želja za konačnim istorijskim rešenjima, razgraničenjima, čistim računima za sva vremena, želja za namirivanjem dugova, a ne za novim stvaranjem, proglašena je urgentnom i, čak ne ni javno, ali ipak izgleda dominantno u krugovima koji su odlučivali, nametnuta kao vodilja srpske politike. Želja da se raskrsti sa drugima, da se izbegnu "poniženja", "žrtvovanja", "popuštanja", "iskorištavanja", a kasnije i reakcija na frontalne nepravedne i rasističke tretmane u zapadnoj i hrvatskoj javnosti, dovela je do toga da je dobro postalo samo ono što je srpsko, dok se loše počelo meriti time da u njemu ima stranog porekla, porekla na Zapadu ili kod drugih balkanskih naroda sa kojima smo ratovali ili kod bilo koga.\nProblem sa ovim opredeljenjem je u tome što se, ako se uopšte želi imati nešto npr. sa istinom, onda se obavezno ima nešto i sa drugima, jer je istina univerzalna, jednaka i jedna istina za svakoga. Tako se desilo da se, kada se ova logika okrene na drugu stranu, pravi Srbin postaje kada se nema ništa sa drugima, a za to je potrebno da se raskrsti sa univerzalnim vrednostima i jasno pokaže da drugi i istina nekoga uopšte ne obavezuju. Međutim, tada njegov položaj postaje u potpunosti oslonjen na njegovu fizičku snagu i stihiju sudbine, u njemu je prava "nesrećna svest", svest koja nastaje kada mislimo da smo u ratu i uzajamnom nipodaštavanju sa svima ostalima, okrenuti nasuprot od zajedničke igre i istine. Ovako samozaljubljeni, sami, bez korektiva u nečem izvan nas, teško postižemo bilo kakav cilj, a kriterijum nam postaje nešto apstraktno i prazno, kao što je oznaka "naše ".\nPrigovori da su "Srbi" bili, ili još uvek jesu, predmet rasističkog tretmana u poslednjim godinama, u kome je srpsko bilo sinonim za nešto krajnje negativno, često bez ikakvih ograda i obzira koje ja upravo ovde tražim, ne menja ništa na stvari. Ako neko radi nešto što je moralno zabranjeno, ne treba u tome tražiti povod da vi radite isto. Ako neko u "sprskom" vidi nešto samo negativno, ništa bliži istini neće biti ni onaj koji u srskom vidi kriterijum za pozitivno, a u tuđem kriterijum za negativno.\nPri tom, može da se učini da se time što se oznaci srpskog oduzima status moralnog kriterijuma, čini nešto čime se na taj način uzvišena oznaka ponovo unižava i da onaj koji ne smatra da je srpsko kriterijum za dobro, smatra da je ono kriterijum za loše, da se stidi svoje nacije itd. Ništa nije dalje od istine. Upravo oni koji srpsko uzdižu na pijedestal moralnog kriterijuma, čine našem društvu najgoru moguću uslugu. Na taj način se najpre deli samo srpsko društvo, jer nikad se ne može desiti da svi ljudi pristanu da univerzalne kriterijume zamene proizvoljnim, empirijskim kriterijumima. Sve što se na taj način može postići su apatija i međusobno udaljavanje i nerazumevanje. S druge strane, takvo društvo se odriče svih svojih prava u odnosu na spolja, jer sva prava počivaju na konsenzusu i univerzalnim pravilima, takođe sva prava se postižu onda kada se na nepristrasan, naravno ne-srpski (u smislu kriterijuma) način, pokaže da je istina da su neka prava prekršena.\nLjudi koji na ovaj način doživljavaju ono što je srpsko, samo su deo srpskog društva. U srpskoj kulturi je veoma jaka univerzalistička crta, što je verovatno posledica integrativne i otvorene uloge Beograda, kao glavnog grada, i Srbije, u staroj Jugoslaviji, i relativno sređenog i dobrog života koji je prirodno težio stvaranju, a ne osveti ili namirivanju dugova. Ali, u novije vreme, ova univerzalistička crta denuncirana je kao izdajnička, jer u svetu srpskog i nesrpskog postoje samo empirijski kriterijumi, i ako ste protiv da srpsko bude kriterijum za dobro, verovatno ste da to bude hrvatsko ili evropsko itd. Ustvari, srpstvo kao prosta oznaka porekla i tradicije ima neuporedivo širi opseg i važenje od srpstva kao kriterijuma za dobro, koji se kao i svi slični kriterijumi može samo odbaciti.\nOvo napuštanje idealnih kriterijuma u ime nečeg empirijskog i materijalnog, kao što je oznaka porekla, nije samo manja greška u kulturi, ona je direktno suprotna normalnom kulturnom kretanju. Na taj način se može rasparati celokupno kulturno tkanje, i ne samo kulturno, već i političko.\nJer, na primer, srpska matematika ili fizika, srpska psihologija, filozofija ili srpska ekonomija ili politika, mogu postojati samo kao oznake porekla, ali ne postoji neka posebna matematika ili fizika za Srbe, posebna psihologija, filozofija ili principi ekonomije ili politike, koji ne bi važili za ostale narode. To znači da je kriterijum za sve to potpuno nezavisan od onoga ko se trenutno bavi njima, a tražiti npr. srpsku matematiku, sa različitim istinama koje važe samo za Srbe, koja bi bila samo srpska i deo srpskog "identiteta", siguran je put ka zaključku da je matematika potpuno nerazumljiva nauka bez ijedne etablirane istine. Isto je i sa drugim disciplinama koje smo naveli.\nTrenutna srpska politička situacija bi se na nešto duhovnijem planu mogla opisati kao stanje u kome više nema idealnog sveta, u smislu da više ne važi nijedan princip, stanje u kojem se nijedan stav nije ukotvio u nepristrasnoj istini. Prateći fenomeni tog stanja su drastične podele oko skoro svih pitanja, apatija građana, otvoreno napuštanje primerenih kriterijuma u korist političke pripadnosti, kao što je podela preduzeća strankama putem koalicionih ugovora ili nemešanje stranaka u "tuđa" ministarstva, otvoreno ignorisanje javnosti ili najnovije "nemešanje u kadrovska rešenja" drugih stranaka. Sve ovo su u potpunosti besmislena ili neprimerena pravila koja se sasvim javno poštuju, iako većina ljudi, pa čak i sami akteri, na neki način moraju znati da su ona pogrešna.\nDuhovna konfuzija u kojoj se našla dominantna srpska javnost posle rezultata crnogorskog referenduma takođe je rezultat delovanja ove pogrešne kulturno-političke matrice. Naime, prve reakcije su u delu javnosti bile potpuno apokaliptične. Na naslovnim stranama bili su naslovi "Kraj" i "Gotovo je", "Politika" je izveštavala kako su Srbi u Crnoj Gori "u strahu", i da se pitaju i takva pitanja kao što je "gde ćemo sada da se molimo", na naslovnoj strani bili su stanovnici sela koji svi žele da prodaju svoja imanja i da se sele u Srbiju, urednici novina su zapisivali da će im nedostajati Miločer. Sve to pokazuje da je rezultat referenduma shvaćen kao kraj svakog srpskog prisustva u Crnoj Gori, čak i turističkog, baš po modelu "zatiranja svega što je srpsko" Zašto? Zar je moguće da se najmanje 45% odraslog stanovništva jedne države plaši da će biti apsolutno poništeno u svim aspektima svog postojanja? Ili se radi o nečem sasvim drugačijem: da su ljudi koji su vremenom naučeni da je srpsko kriterijum za sve, onda kada su videli da će morati da žive u Crnoj Gori, gde su uostalom i dosad živeli, osetili da se svet ruši, iako se realno rušila samo matrica jedne politike, a strah je bio vezan za strah koji je jedna autoritarna politika širila kao sredstvo kontrole i homogenizovanja građana.\nSa rezultatima referenduma je ustvari jedan kriterijum pokazao svoju slabost, odnosno, pokazao da je kriterijum koji je neprimeren i to u situaciji u kojoj nikakvom drugom kriterijumu nije dat legitimitet u javnosti. Verujem da veliki deo srpsko-crnogorske konfuzije može da se duguje ovoj duhovnoj situaciji. Odbijanje da se rezultati referenduma priznaju i od strane crnogorske opozicije i od strane srpskih vlasti pokazuje taj zastoj, ćorsokak, u kome karta koja se jedina smatrala ispravnom pokazala kao slaba, a drugih karata nema.\nStrah koji se verovatno oseća u Crnoj Gori je i strah od nastavljanja logikom kojom se ušlo u referendum, a koja naravno vodi u dalje podele i ko zna šta još. Kuda vodi ta logika, vidi se po reakciji radikala: "Što se Srpske radikalne stranke tiče, građani Crne Gore biće podeljeni na dve grupe, na Crnogorce i Srbe" (tek da se vidi da radikali nisu protiv podela), a SRS će Srbima pomoći da traže i ostvare sva prava "nacionalnih manjina" sve do "prava na samoopredeljenje, na veliki stepen autonomije i prava na specijalne veze sa maticom Srbijom". Dakle, SAO Severna Crna Gora i Herceg Novi i SAO Pola Podgorice, a sve to da bi se teritorijalno ogradilo važenje jednog kriterijuma koji se nikako ne može učiniti zaista važećim. Da to nije prevelika cena koju bi trebalo platiti da bi se održavao jedan pogrešan kriterijum za ono što je dobro? Ako su "Srbi" nacionalna manjina u Crnoj Gori, ko je nacionalna većina - pošto svih ostalih, koliko vidim, ima manje, osim Ne-Srba? Zar se ne vidi da je sintagma "razvod među braćom", koja se pojavljivala u naslovima novina, besmislena? Doduše sve to, po radikalima, verovatno ima i jednu prednost, nećemo imati ništa sa "Crnogorcima".\nNije teško zaključiti da su ova logika i politika koja je na njoj zasnovana pogrešne. Cilj kome one teže je neodrživ i protivrečan, protivan normalnim životnim težnjama. Ovo ništa iz "nećemo imati ništa sa drugima" postaje polako metafora za srpski vrednosni kriterijum. Ništa je bolje nego nešto. Nešto je možda zajedničko sa nekima drugima, što bi moglo da ugrozi naš identitet. Gledajmo da nešto, ako mora da bude, bude srpsko, što manje vezano za bilo koga drugoga. Najbolje da bude ograđeno granicom, da ne dođe do naknadnih dodira. Ako drugi krenu prema nama sa nečim, odmah se opredeljujmo za suprotno, pa makar to bilo ništa. A i među Srbima ima Antisrba. I s njima ne treba imati ništa.\nOva logika je problem i u samoj Srbiji, a ne samo u njenim odnosima sa okruženjem. To možemo, za kraj ovog teksta, pokazati na primeru novog ustava, koji je naprasno vaskrsnuo kao tema kada je Srbija dobila od drugih nezavisnost kojoj se nije obradovala, a problemi sa ministarstvima sa saveznog nivoa pojačali nesporazume među koalicionim partnerima. Naime, ustav je upravo nešto zajedničko, skup obaveza i pravila koje su svi prihvatili jer shvataju da vlast nečim treba odrediti i ograničiti u interesu svih građana. Pravi ustav posledica je društvenog konsenzusa, i rezimira taj konsenzus, a on je moguć samo ako kriterijum za ono što je dobro ne bude ono što je naše, ovog puta naše u smislu politike. Nije teško zaključiti da je Srbija po svom duhovnom stanju danas najdalje što se može biti od ustava, jer je najdalje od duhovnog stava koji priznaje da postoji nešto što je istinito i jednako za sve strane jednog društva. I to nije loše da se zna. Možda će biti pokušaja da se stranke slože oko ustava vođene dnevno-političkim interesima, dakle da se slože samo da bi se postiglo nešto drugo, a ne zato što zaista priznaju ispravnost pravila koja usvajaju i to da su ta pravila nešto što je svima zajedničko. Ali, to će ići veoma teško.\nUstav je naime nešto, a u Srbiji je izgleda ništa bolje nego nešto.


Sažet presek dešavanja na Vrače brdu i Čovki od 15. do 25. novembra 1914. godine. Presek je nastao na osnovu ratnih dnevnika naše i austrougarske vojske, ratnih monografija austrougarskih pukova te knjige "Poslednji rat Austrougarske".\n15. novembra Kolubaru kod Lajkovca preko mosta na Belom brodu (selo Ćelije) i u Slovcu, prelaze pukovi Moravske divizije 1. poziva. U toki prepodneva, Kolubaru prelaze 1., 2. i 3. puk. Kasnije, istog dana, reku prelazi i 16. puk koji je bio poslat ka Slovcu kao zaštita. Moravsku diviziju 1. poziva u tom trenutku čine 4 pešadijska puka: 1. pešadijski puk, Miloš Veliki, Vranje, 2. pešadijski puk, Knjaz Mihailo (Gvozdeni), Prokuplje, 3. pešadijski puk, Pirot i 16. pešadijski puk, Car Nikolaj II Romanov, Niš. Za komandanta divizije upravo je postavljen đeneralštabni pukovnik Milan Tucaković koji je na tom mestu smenio bolesnog đenerala Iliju Gojkovića.\nNakon prelaska Kolubare, mostovi kod Belog broda i Slovca su dignuti u vazduh. Pontonski most kod Belog broda nije demontiran već je onesposobljen i materijal izvučen na desnu obalu Kolubare.\nPorušeni most na Kolubari kod Belog broda\nPrivremeni most na Kolubari kod Belog broda. Najverovatnije 1916.g.\nMost na Kolubari kod Belog broda, sada\nAustrougarski privremeni most na Kolubari kod Slovca. Najverovatnije 1914.g.\nRaspored pukova Moravske divizije 1. poziva, na desnoj obali Kolubare je bio:\n3. pešadijski puk zauzima desni sektor, od potoka koji protiče kroz Stubicu (Stubički potok ili Beli potok, nije jasno) pa do kote 232. Po novoj karti to je kota 237 odnosno Obrenove livade. Na ovom sektoru se nalaze i dve poljske baterije čije tačne pozicije ostaju nepoznate za sada. Puk je trebalo da po desnoj strani uhvati vezu sa 15. pešadijskim pukom Timočke divizije 1. poziva.\n1. pešadijski puk zauzima srednji sektor, od kote 232, Obrenove livade do potoka koji protiče kroz Ćelije (Kamenički potok). Na istom sektoru su dve poljske i vod haubičke baterije (tačna pozicija nepoznata).\n2. pešadijski puk zauzima levi sektor od potoka koji protiče kroz Ćelije (Kamenički potok) pa do reke Ljig. U ovom sektoru su razmeštene i dve poljske baterije. Sa leve strane puk je trebao da uhvati vezu sa 5. pešadijskim pukom Drinske divizije 2. poziva a po njenom razmeštanju. Puk je svoje prednje položaje uspostavio na uzvišenjima Čuk i Vrščina odmah uz korito reke Kolubare i ušće reke Ljig u Kolubaru. Rovovi na ovim položajima su i danas vidljivi. Nalazi iz ovih rovova govore o tome da su ih nakon napuštanja koristili i vojnici austrougarske vojske, najverovatnije iz 73. puka 9. pešadijske divizije (Skizze 17).\nOriginalna skica rasporeda austrougarskih snaga na Vrače brdu iz monografije 73. pešadijskog puka\nSkice u visokoj rezoluciji ustupio g. Michael Kummer, Geschichte des k.u.k. Infanterie Regiment Nr. 73 "Württemberg"\n16. pešadijski puk ostaje kao divizijska rezerva i nalazi se na Obrenovim livadama, kota 232.\nKonjički puk Moravske divizije imao je zadatak da, do razmeštanja 2. pešadijskog puka, jednim eskadronom osigura područje od Vrače brda do Županjca a zatim održava vezu sa desnim krilom Drinske divizije 2. poziva.\n4. pešadijski puk, Stevan Nemanja, obećan kao pojačanje Moravske divizije 1. poziva nalazi se kod sela Dren.\nUbrzo će doći do malo drugačijeg razmeštraja pukova. Praktično, celo područje Vrače brda i Čovke, od Stubice preko Ćelija do Županjca pokrivala je Moravska divizija 1. poziva. Ovakvim razmeštajem, položaj divizije bio je veoma nezgodan. Prateći lakat koji reka Ljig pri svom ušću formira sa Kolubarom i posedajući zapadne padine Vrače brda, divizija je produžila svoj front za nekoliko kilometara. Takav položaj je omogućavao neprijatelju da sa tri strane obuhvati ovo područje te da ga stavi pod unakrsnu, bočnu i frontalnu artiljerijsku vatru. Posebno je nezgodan bio položaj 2. pešadijskog puka koji je u retkom rasporedu pokrivao luk fronta prema zapadu. Za ovo vreme, austrougarska vojska je na prilazima Lajkovcu spuštajući se ka Kolubari.\n16. novembra dolazi do promene u razmeštaju pešadijskih pukova Moravske divizije. Na levom sektoru, 2. pešadijski puk svojim levim krilom ne uspeva da uhvati vezu sa jedinicama 3. armije tj sa Drinskom divizijom 2. poziva, te prostor od reke Ljig do Grabovice ostaje neobezbeđen. Shodno tome, komandant divizije izdaje naređenje da 16. pešadijski puk, divizijska rezerva, posedne prostor od reke Grabovice u Županjcu do potoka koji silazi sa Čovke (Kamenički potok) te da svojim levim krajem uhvati vezu sa trupama 3. armije. 2. pešadijski puk, u isto vreme poseda zapadni deo Vrače brda i Ćelijansku kosu do Kameničkog potoka, havatajući vezu, po levoj strani sa 16. pešadijskim pukom. Ovakvom upotrebom 16. pešadijskog puka, divizija ostaje bez svoje rezerve, te komandant divizije ponavlja svoj zahtev da se kao pojačanje ka Moravskoj diviziji uputi 4. pešadijski puk.\nTokom popdneva, ranije izvučen materijal pontonskog mosta biva uništen i zapaljen a tokom večeri, 16. pešadijski puk konačno uspeva da kod Grabovičke reke, uhvati vezu sa 5. pešadijskim pukom Drinske divizije 2. poziva i time zatvori rascep između 2. i 3. armije.\nSa druge strane reke, 21. landver divizija dolazi do Kolubare prema Lazarevcu naspram Timočke divizije 1. poziva ali ne stupa u borbu. 9. pešadijska divizija zauzima Lajkovac nesvesna da se naspram nje nalazi cela Moravska divizija 1.poz a ne samo srpske predstraže.\n17.novembra, po vrlo lošem vremenu, tri bataljona 21. landver divizije prelaze Kolubaru kod Lazarevca u blizini Očage ali usled izlivanja Kolubare popuna municijom je skoro nemoguća te oni ostaju u blizini reke. Jedinice 9. pešadijske divizije, pukovi 11., 73., 91. se delimično ukopavaju na prilazoma Kolubari. 102. puk iste divizije zauzima položaje u blizini ušća reke Ljig u Kolubaru. 13 korpus 6. armije šalje 5 bataljona i 3 baterije (po srpskim podacima 1 baterija) 36. divizije preko Kolubare a na levu obalu reke Ljig. Grupa se pod komandom pukovnika fon Luksarda kreće u pravcu srpske artiljerije na uzvisini severoistočno od Županjca (zze 16). Isto popodne grupa dobija pojačanje od još 4 baterije. Pretpostavljam da su to baterije stacionirane na pepeljevačkoj kosi koje su zadavale velike gubitke Moravskoj diviziji 1. poziva.\nU toku dana u štab Moravske divizije 1. poziva dolazi novoimenovani komandant, đeneralštabni pukovnik Milan Tucaković. Kao pojačanje konačno stiže i zahtevani 4. pešadijski puk te 7. baterija Timočkog artiljerijskog puka koja je odmah razmeštene na krajnjem levom krilu. Divizija je tokom celog dana izložena jakoj artiljerijskoj vatri, frontalno, sa položaja u Lajkovcu i bočno, sa položaja u Pepeljevcu. Komandant divizije, uvidevši neodrživost isturenog prednjeg položaja 2. pešadiskog puka na uzvisinama Čuk i Vrščina, naređuje napuštanje tih položaja i povlačenje na zapadne padine Vrače brda. Povlačenje je izvršeno u toku noći.\n18. novembra 21. landver divizija sa svom pešadijom prelazi Kolubaru i po zauzimanju Lazarevca dolazi u dodir sa Timočkom divizijom 1. poziva koja se dobro, i na više terasa, utvrdila na padinama južno od naselja. Dva bataljona 73. puka prelaze Kolubaru zauzimajući položaje koje je u toku noći napustio 2. pešadijski puk Moravske divizije 1. poziva. Po prelasku, formiraju mostobran i počinju postavljanje pontonskog mosta u zaklonu uzvišenja Čuk. U jednoj od kuća zaseoka Čuk, uspostavlja se pukovska komanda (vidi fotografije niže). Zanimljivo je da ista kuća i danas postoji. Ovo je konačno omogućilo 17. brigadi 9. pešadijske divizije da zauzme ranije napuštene srpske položaje (Skizze 17). Fon Luksardova grupa, manjim delom, prelazi reku Ljig i pruža zaštitu desnom krilu 17. brigade. Pri tome koristi most na reci Ljig prema Dudovici koji je ostao netaknut. Zaustavljena jakom artiljerijskom i mitraljeskom vatrom Drinske divizije 2. poziva, grupa ostaje prikovana za reku Ljig. Pojačanje ovoj grupi u vidu 4 bataljona i pet i po baterija, zbog loših vremenskih uslova stiže tek uveče. Do večernjih časova most na Ljigu je porušen, te veći deo grupe ne uspeva da se prebaci Preko reke Ljig. Deo jedinica koje su kod Belog broda preko pontonkog mosta prešle da desnu obalu kolubare kreće se ka desnom krilu srednjeg sektora tj prema zapadnoj padini Vrače brda. Najverovatnije se radi o 4. bataljonu 73. puka i 3. bataljonu 91. puka (Skizze 17). Moravska divizija 1. poziva, kao pojačanje dobija 13. puk 2. poziva koje se nalazi na raskrsnici puteva Šušnjar – Čibutkovica i Vis – Županjac.\nKomanda 73. puka na Čuku, originalna fotografija iz monografije 73. pešadijskog puka\nKomanda 73. puka na Čuku, ista lokacija danas 3. januara 2021.g.\nNakon povlačenja 2. pešadijskog puka sa uzvišenja Čuk zauzeti su položaji na zapadnoj padini Vrače brda. Pošto je danas taj deo brda gusto naseljen, nisam uspeo da primetim postojanje većih rovova naše vojske u tom delu, ako se radi i o plodnom zemljištu koje se danas obrađuje verovatno su ostaci rovova zatrpani radi poljoprivredne obrade zemljišta.\nPogled ka Vrače brdu sa uzvišenja Čuk, originalna fotografija iz monografije 73. pešadijskog puka\n19. novembra 21. landver divizija još uvek ostaje na svojim položajima na desnoj obali Kolubare. Usled izlivanja reke, veći deo artiljerijskih oruđa nije mogao biti prebačen a ono što je ipak prebačeno ubrzo je ostalo bez municije. Oba pokušaja napredovanja su osujećena od strane Timočke divizije 1. poziva te su trupe uz velike gubitke vraćene na polazne položaje. U takvoj situaciji deo trupa 21. landver divizije kreće levo ka prvim kućama sela Šopić i desno ka selu petka.\nKoristeći se dobro postavljenim pontonskim mostom u zaklonu uzvišenja Čuk, 21. divizija na desnu obalu Kolubare prebacuje 73., 11., i 91. puk. Pod jakom unakrsnom artiljerijskoma vatrom sa polažaja u Pepeljevcu i sa Ostenjka u Jabučju te frontalnom iz Lajkovca, odbrana 2. pešadijskog puka 1. poziva na zapadnom delu Vrače brda počinje da slabi. Posle iznenadne pešadijske vatre 91. puk (Budejovice) kreće u napredovanje preko zapadnih padina Vračebrda. 102. puk i severno krilo Luksardove grupa prate napredovanje. Napredovanje preko Vrače brda zaustavlja srpska artiljerija i protivnapad 4. pešadijskog puka 1. poziva iz rezerve. Artiljerija Drinske divizije 2. poziva, sa svog desnog krila podpomaže Moravsku diviziju 1. poziva. General Daniel, komandant 9. divizije šalje 18. brigadu levo od 17. brigade da prenese napad na Čovku preko severnijeg, višeg, terena koji je manje izložen srpskoj artiljerijskoj vatri. 11. i 73. puk obilaze Vrače brdo sa severne strane, prateći tok Kolubare (Skizze 16). U isto vreme, zauzimanjem sela Petka, 9. pešadijska divizija bi došla u vezu sa 21. landver divizijom. Komandantu 8. korpusa, FML Scheuchenstuel, ubrzo je postalo jasno da se pred njim nalazi glavnina srpskih snaga.\nOriginalna skica rasporeda austrougarskih snaga iz monografije 73. pešadijskog puka\nTimočka divizija 1. poziva, kao pojačanje Moravskoj diviziji 1. poziva u selo Šušnjar šalje tri bataljona 13. pešadijskog puka i 14. pešadijski puk. Po dogovoru komandanata 2. i 3. armije, desno krilo Drinske divizije 2. podržaće Timočku diviziju 2. poziva (14. i 15. pešadijski puk) koja treba odmah ujutru napasti desni bok neprijateljskih snaga na Vrače brdu te energičnim napadom Moravske divizije 1. poziva, iste potisnuti i prebaciti natrag preko Kolubare. Timočka divizija 2. poziva dobija naredbu da se prebaci na poziciju Vinogradine, putem Smrdljikovac (danas Brajkovac) – Županjac. Usled nepovljnih vremneskih prilika i razlokanog puta, prebacivanje 14. i 15. puka Timočke divizije 2. poziva, u gotovo nemogućim uslovima, trajalo je celu noć. Tek zorom 20. novembra, čelo 15. puka 2. poziva izbija na položaj Vinogradine te je napad planiran za taj dan odložen za 21. novembar.\n20. novembra 4. pešadijski puk 1. poziva izvršio je dva neuspešna juriša na zapadni plato Vrače brda. Neprijatelj koji je prethodni dan zauzeo ove položaje se tokom noći delimično ukopao. Pukovi Timočke divizije 2. poziva zauzeli su svoje položaje u Županjcu. Napad na desni bok 9. pešadijske divizije koja je prešla Kolubaru u Ćelijama odložen je za 21. novembar. Položaji na Vrače brdu su izloženi intezivnoj bočnoj artiljerijskoj vatri sa položaja u Pepeljevcu. 18. brigada 9. pešadijske divizije, koja se kreće severno od Vračebrda uspeva samo da utvrdi svoje položaje bez daljeg napredovanja.\n21. novembra 8. brigada napreduje polako u čeonom napadu do tačke na polovini puta uz Vrače brdo, istočno od reke. Istog jutra, 17. brigada sa pridodatim delovima Luxardove grupe odbija napad 14. i 15. pešadijskog puka Timočke divizije 2.poziva. Pogođene sa čela, krila i od pozadi artiljerijom 9. pešadijske divizije i 36.pešadijske divizije srpske snage trpe velike gubitke. Pukovi Timočke divizije 2.poziva pomognuti sa tri puka Moravske 1. poziva tokom popodneva napadaju još dva puta ali bivaju odbijeni vatrom 16., 91. i 102. puka (Skizze 16). Napad Timočke divizije 2. poziva u bok neprijatelja odvijao se u dve kolone. Desnu kolonu čini 14. pešadijski puk 2. poziva koji napada pravcem kroz selo Županjac – Ćelijska kosa. Levu kolonu čini 14. pešadijski puk 2. poziva sa pravcem napada zapadna grupa kuća sela Županjac - severna grupa kuća – Ćelijska kosa. Artiljerija Moravske divizije 1. poziva i Drinske divizije 2. poziva, pružaće pomoć napredovanju kolona. U isto vreme Moravska divizija 1. poziva izvešće napad takođe u dve kolone: leva sa 4. pukom 1. poziva pravcem od kote 159 (sada 239) ka Čuku i desna sa 1. pešadijskim pukom 1. poziva ka mostu na Kolubari.\nLeva kolona Timočke divizije 2. poziva kreće već u 7h a desna tek oko 9h. Desna kolona (14. pešadijski puk) se kreće vrlo sporo u malim skokovima. Uprkos sporom napredovanju, desna kolona zauzima prve neprijateljske rovove i neprijatelja potiskuje na sam vrh kose Vrače brdo. Leva kolona (15. pešadijski puk) je napredovala sa dva bataljona u prvom borbenom redu i dva u pukovskoj rezervi. Jedan bataljon iz rezerve je upućen je ka Čuku u cilju dejstva na odstupnicu neprijatelja preko reke Ljig. Usled jake artiljerijske vatre i sporog napredovanja desne kolone, leva kolona se morala zaustaviti i čekati napredovanje desne kolone. Po izbijanju desne kolone 700m ispred neprijatelja, leva kolona je nastavila napad sa tri bataljona na Vrače brdo i jednim na Čuk. Bataljon koji je bio poslat na Čuk preduzima juriš na neprijateljske snage koje su u međuvremenu ojačane trupama iz rezerve. Komandant bataljona i dve čete bivaju zarobljeni a preostale dve čete su se raspršile. Kontra napad i napredovanje trupa sa Čuka zaustavio je bataljon 2 pešadijskog puka 1. poziva. Ostala tri bataljona 15. pešadijskog puka zauzimaju južnu ivicu Vrače brda te neprijatelja odbacuju na sam plato kod kote 159. Gubici ova tri bataljona su bili ogromni. Stradala su i sva tri komandanta bataljona. Posle uporne borbe, Moravska divizija 1. poziva potiskuje neprijatelja tek do prvih kuća na zapadnom delu Vrače brda. Kao krivci za neuspeh napada označeni su 4. pešadijski puk 1. poziva i 14. pešadijski puk 2. poziva koji su svojim sporim i neenergičnim napredovanjem i lošom organizacijom usporili tok napada.\n22. novembra 14. i 15. pešadijski pukovi 2 poziva Timočke divizije 2. poziva se nakon neuspešnog napada i krvavih borbi povlače sa dostignutih položaja u sastav 3. armije a radi prikupljanja rasturenih bataljona. 1., 4., i 14. pešadijski puk Moravske divizije 1. poziva se takođe vraćaju na svoje prethodne položaje sa kojih imaju pružiti otpor neprijatelju koji nastupa od Belog broda uz zapadne padine Vrače brda. Neuspešan napad od prethodnog dana doveo je do velikih gubitaka u ljudstvu ali i do pada morala i pojave dezerterstva u sve većoj meri.\n23. novembra Moravska divizija 1. poziva vraća 3 bataljona 13. pešadijskog puka Timočkoj diviziji 1. poziva. Preostali bataljon biće vraćen kasnije kada se sredi stanje u 1. pešadijskom puku. Teška situacija po pitanju morala se i dalje nastavlja, pogotovo u 1. pešadijskom puku gde dolazi do predaje većeg broja vojnika. Timočka divizija 2. poziva se vraća u sastav 3. armije i nalazi se na maršu ka Smrdljikovcu (Brajkovac) preko Kika. Naspram Drinske divizije 2. poziva grupa pukovnika Luksarda pokušava prelaz preko reke Ljig i napad na Županjac ali biva, uz velike gubike, odbijena.\n24. novembra stanje na frontu Moravske divizije 1. poziva ostaje nepromenjeno. Nešto intenzivnije borbe se vode na položajima susednih divizija, Timočke 1. poziva i Drinske 2. poziva ali, takođe, bez većih promena.\n25. novembra, kada se činilo da se front na Vrače brdu i Čovci stabilizovao i da će neprijatelj jako teško zauzeti položaje oko Lazarevca, dolazi do iznenadne promene. U 11h, 18. brigada 9. pešadijske divizije, posle užasne artiljerijske pripreme u kojoj su učestvovale 22 baterije, kreće u juriš uz severne padine Vrače brda. 73. pešadijski puk ubrzo izbija do položaja kod kote 243 (sada 250) dok, 11. pešadijski puk zauzima selo Petku, istočno od Lazarevca. (Skizze 17). Nakon priključenja borbi 17. brigade i delova 36. pešadijske divizije, južno od Vrače brda, Srbi evakuišu položaje na Čovci. Do 15.30h, 73. i 11. puk osiguravaju položaje na Vrače brdu i Petki dok, 17. brigada 9. pešadijske divizije i 36. divizija potpuno zauzimaju Čovku. Napuštene položaje držali su 1., 4., 14. i 1 bataljon 3. pešadijskog puka koji su se sa položaja, uglavnom, povukli u neredu. Brz pad položaja na Vrače brdu i Čovci govori o jako slabom moralnom i fizčkom stanju vojske Moravsek divizije 1. poziva, nakon 9 dana neprekidne borbe u nemogućim vremenskim uslovima a pod neprestanom artiljerijskom vatrom.\nPod okriljem noći, Moravska divizija 1. poziva uspeva da se prikupi i sa Timočkom divizijom 1. poziva posedne novu odbrambenu liniju Vis (kota 385) – Kremenica – Zeoke. Shodno novoj situaciji general Jurišić povlači Drinsku diviziju 2. poziva da isprati povlačenje 2. armije.\nGubici obe strane su bili veliki. 9. pešadijska divizija je za 9 dana borbi prijavila 300 mrtvih i 2925 ranjenih. Sa Srpske strane, nakon povlačenja sa Vrače brda i Čovke na položajima Moravske divizije 1. poziva su ostala 3 topa, 4 mitraljeza. Zarobljeno je 18 oficira i 1204 vojnika. Gubici pre pada Vrače brda i Čovke su bili: 481 poginuo, 920 ranjeno i nestalo 1624.


Bijeljinska Tehnička škola “Mihajlo Pupin” obilježava značajan jubilej: Rasadnik talenata već stotinu godinu - Glas Srpske\nLjiljana Aleksić 17.01.2022 07:27\nBIJELjINA - Bijeljinska Tehnička škola koja nosi naziv velikog srpskog naučnika Mihajla Pupina može se pohvaliti onim što malo koja škola u Semberiji, ali i šire, može a to je vijek postojanja. Za to vrijeme iznjedrila je mnoge talente koji su znanjem pokorili svjetsku konkurenciju.\n- Vijek postojanja ove škole značajan je ne samo za našu ustanovu i grad Bijeljinu, nego za cijelu Republiku Srpsku - rekao je direktor Tehničke škole “Mihajlo Pupin”, Milenko Maksimović, dodajući da su za to zaslužni svi učenici ali i profesori koji su radili i danas rade u ovoj ustanovi.\nU proteklih nekoliko godina ova škola postala je najtraženija među svršenim osnovcima. Traži se mjesto više na upisu, posebno za smjerove elektrostruke, a postoji i nekoliko zanatskih smjerova deficitarnih na tržištu.\n- U novoj školskoj godini uvešćemo nova zanimanja odnosno autoelektričar, automehaničar i alatničar. Na proteklom upisnom roku ispod crte ostalo je oko 100 učenika, a kroz ova tri nova zanimanja očekujemo da ćemo privući još veći broj zainteresovanih za zanate - rekao je Maksimović.\nBudući mašinci, saobraćajni tehničari, drvoprerađivači i elektrotehničari dobiće i bolje uslove za obavljanje praktične nastave. Pri kraju je izgradnja novog objekta s devet prostorija za praksu i četiri kabineta neophodnih za obrazovanje oko hiljadu učenika ove škole.\n- Objekat će biti od velikog značaja za učenike stručnih smjerova, koji se obrazuju za zanimanja za kojima sve više raste potreba. Nove radionice za obavljanje praktične nastave svakako će mnogo značiti i đacima i profesorima. Nadamo se da ćemo do sljedeće školske godine biti u novim radionicama - kaže Maksimović.\nJedan od profesora u penziji Jovan Vasilić pamti period i kada ova škola nije nosila ime Mihajla Pupina.\n- Došao sam u ovu školu 1979. godine koja se tada zvala Škola učenika u privredi. Nastava je izvođena u nekoliko objekata. Osim u prostorijama u centru grada nastava se odvijala i u zgradi stare Ekonomske škole, nakon čega smo prešli u zgradu gdje se škola i danas nalazi. Bilo je puno časova i učenika, ponekada veoma teško za rad. Najveći problem bio je privoliti učenike da odlaze na takmičenja iz fizike, ali vremenom je i to postalo redovno - kaže Vasilić.\nNjegova nekadašnja učenica, a danas profesorka matematike i informatike u Tehničkoj školi Nada Vasiljević kaže da školu pohađa veoma mnogo talentovanih učenika.\n- Mnogi đaci osvajaju brojne nagrade kako na domaćim tako i na svjetskim takmičenja - rekla je Vasiljevićeva i dodala da je to ogroman uspjeh za školu. Posebno se ističe inovatorska sekcija čiji članovi često dobijaju nagrade za inovacije i stvaralaštvo. Uspješne su i druge sekcije koje rade u okviru škole.\nPovodom značajnog jubileja organizovan je niz manifestacija, među kojima je i otkrivanje biste Mihajlu Pupinu u krugu škole u Račanskoj ulici. Održana je i promocija monografije o Tehničkoj školi autora Milana Veljka, Tatjane Đurić-Josipović, Tanje Lazić, Sadika Pazarca i Vesne Đukanović. Nastavnik istorije u ovoj ustanovi Milan Veljko kazao je kako je cilj da priča o istorijatu škole, jednoj od najstarijih institucija na području Bijeljine, ostane dokumentovana za buduće generacije.\n- Nije bilo lako pribaviti istorijsku građu koja se našla u monografiji i opisala vijek stručnog obrazovanja i vaspitanja u Semberiji - rekao je Veljko.\nPovodom obilježavanja 30 godina postojanja Republike Srpske i proslave Dana Republike, predsjednica Srpske Željka Cvijanović uručila je odlikovanja i priznanja zaslužnim institucijama i pojedincima.\nOrdenom Njegoša prvog reda za posebne zasluge na polju prosvjetne djelatnosti i aktivnosti kojom se doprinosi opštem napretku i ugledu Republike Srpske odlikovane su četiri srednje škole među kojima i Tehnička škola “Mihajlo Pupin” iz Bijeljine.


Katai na kraju završio u Alavesu!\nčetvrtak, 01 septembar 2016 06:36\nKako prenose lokalni mediji, transfer je vredan dva miliona evra od čega Zvezdi pripada 75 odsto, te 20% procenta od sledećeg transfera.\nNajbolji fudbaler Crvene zvezde Aleksandar Katai prešao je u španski Alaves, potvrdila su oba kluba.\nKako prenose lokalni mediji, transfer je vredan dva miliona evra od čega Zvezdi pripada 75 odsto, te 20% procenta od sledećeg transfera. Alaves će odmah platiti milion evra, a ostatak novca u dve rate, a Katai je potpisao trogodišnji ugovor.\nKatai je odlučio da od oko pola miliona evra koji sleduju njemu od transfera, Zvezdi ostavi 350.000, pa će crveno-beli tako od ovog transfera dobiti 1.870.000 evra.\nAlaves se ove sezone vratio u Primeru posle desetogodišnjeg odsustva, a u prva dva kola ostvario je dva remija. Nakon reprezentativne pauze gostuje šampionu Barseloni, pa bi Katai mogao da debituje na Nou Kampu 10. septembra.\nKatai je ponikao u Vojvodini, a u Zvezdu je stigao 2014. na pozajmicu iz Olimpijakosa. U međuvremenu je raskiuo saradnju sa klubom iz Pireja i potpisao dvogodišnji ugovor sa crveno-belima.\nVremenom se nametnuo kao vođa tima i postao kapiten, a prošle sezone je zablistao sa 21 golom u Superligi uz desetak asistencija.\n0 #1 Пера 05-09-2016 14:23\nСву му срећу желим... одличан играч и занимљив лик. Волео бих и да се једног дана врати на Маракану наравно!


"Crna Gora skriveni biser Mediterana"\nU sklopu zvanične online kampanje za promociju crnogorske turističke ponude, u Crnoj Gori su boravili francuski blogeri i tom prilikom snimili i video koji predstavlja sve ono što su vidjeli i doživjeli u Crnoj Gori.\n"Polin i Benua su francuski blogeri koji od 2013. godine priče sa svojih putovanja, fotografije i video zapise objavljuju na sajtu worldelse.com, kao i na društvenim mrežama. Ubrajaju se među najuticajnije travel blogere u Francuskoj i uživaju veliko povjerenje svoje mnogobrojne publike", saopšteno je iz Ministarstva turizma.\nBlogeri su u maju boravili u Crtnoj Gori u okviru Zvanične online kampanje za promociju crnogorske turističke ponude, koju realizuju Ministarstvo održivog razvoja i turizma i Nacionalna turistička organizacija. Njihovu posjetu su podržale i turističke organizacije Budve i Kotora.\n"Crnu Goru na svom sajtu opisuju kao zemlju jedinstvenih prirodnih kontrasta i ljepota, nazivajući je 'skrivenim biserom Mediterana'. Poseban utisak na njih je ostavilo gostoprimstvo Crnogoraca koje ih je dočekalo u svakom kraju naše države, a video koji su snimili najbolje dočarava koliko im se dopalo sve što su vidjeli i doživjeli u Crnoj Gori", navodi se u saopštenju ministarstva.


Niška televizija » Struja poskupljuje 12 odsto od 1. avgusta\nObjavljeno 11.06.2015. 15:08\nBEOGRAD – Struja će u Srbiji poskupeti od 1. avgusta za 12 odsto, najavio je danas ministar rudarstva i energetike Aleksandar Antić.\nOn je najavio da ovo poskupljenje čini novouvedena akciza na električnu energiju od 7,5 odsto i povećanje cene kilovata od 4,5 odsto.\nAntić je naveo da će sa ovim poskupljenjem, prosečna cena struje iznositi 7,28 dinara po kilovat- času.\nTaj iznos poskupljenje usaglašen je sa MMF-om, rekao je Antić na konferenciji za novinare u Vladi Srbije, na kojoj je govorio i ministar finansija Dušan Vujović, koji je naveo da poskupljenje od 12 odsto zvuči mnogo, ali da to u praksi znači da će prosečan račun za struju od 2.500 dinara, građani sa ovim povećanjem platiti još 300 dinara.\nAntić je najavio da će socijalno ugroženi imati besplatnih od 120 do 250 kilovat-časova mesečno, zavisno od broja članova domaćinstva.\n„U budžetu ima više od šest miliona evra za energetsku zaštitu najugroženjih kupaca. Njima to ne poklanja EPS, već Vlada Srbije, a u pomoć najugroženijima će biti uključena i za račune za daljinsko grejanje i za one koji se greju na gas“, ukazao je Antić.\nCena električne energije u Srbije ostaće i dalje ubedljivo najniža u Evropi i biće 50 odsto jeftinia nego u Crnoj Gori, duplo jeftinija nego u Hrvatskoj i 15 odsto niža nego od BIH, rekao je Antić.\nOn je naglasio da nikad nije dobar momenat za poskupljenje struje, ali je povećanje cene nužno da bi se one dovele na optimalan nivo, neophodan za obezbeđenje stabilnosti elektroenergetskog sistema, nova ulaganja u energetski sistem zemlje i otvaranje novih radnih mesta.\nAntić je najavio da će ovo povećanje doneti dodatan prihod od 14,1 milijardu dinara godišnje.\n„U EPS-u su tražili da struja poskupi i više, ali moraju i oni da se odgovornije odnose prema resursu kojim upravljaju. Da je više otišlo u cenu kilovata, veću korist bi imao EPS, a ovako 7,5 odsto će odlaziti u budžet i programe za bolji život građana“, istakao je Antić.\nOdgovarajući na pitanje novinara zašto je moralo da dođe do poskupljenja struje, a da EPS istovremeno zapošljava 35.000 ljudi i da su ostale privilegije za zaposlene, Antić je podsetio da se planira restrukturiranje EPS-a i da ta kompanija neće više biti organizaovana „na rasipnički način, kao do sada“.\nOn je naveo da je cena struje od 2001. godine do formiranja ove vlade poskupela 1000 odsto, odnosno 10 puta.\nUpitan da li Vlada planira nova povećanja akciza na struju u narednom periodu, ministar Vujović je istakao da je jedina moguća korekcija, ona koja bi tu akcizu snizila.\n„Mogli bismo da razmišljamo o eventualnom smanjenju akcize, kada budemo imali stabilnu fiskalnu situaciju. Cilj je da imamo održivi nivo deficita i učesće duga u BDP-u“, rekao je Vujović.\nMinistar finansija je podsetio da su prvi fiskalni rezultati u ovoj godini izuzetno dobri i da bi do kraja godine deficit mogao da bude 500 do 600 miliona evra manje od planiranog.\nTanjug 11 Jun 2015 13:59


ГОТОВО ЈЕ СА ПОНИЖЕЊИМА: Кина формира једну од најјачих армија на свету – ИСТОРИЈСКИ ГОВОР СИ ЂИНЂИНГА\nGOTOVO JE SA PONIŽENJIMA: Kina formira jednu od najjačih armija na svetu – ISTORIJSKI GOVOR SI ĐINĐINGA\n1 jula 2021\n– Narodnooslobodilačka armija treba da postane oružana sila svetske klase sa još većim mogućnostima, kako bi bila sposobna da pouzdano zaštiti suverenitet, bezbednost i interese razvoja zemlje – rekao je kineski lider.\nKako je dodao, „učeći iz prošlosti i štiteći svoju budućnost, neophodno je ubrzati modernizaciju nacionalne odbrane i oružanih snaga“.\n– Snažna zemlja treba da ima snažnu vojsku. Samo snažne oružane snage u stanju su da osiguraju nacionalnu bezbednost – konstatovao je Si.\nKako je saopštio, Kina će usvajati pozitivno iskustvo drugih zemalja, ali ne prihvata „arogantne pridike“ na svoj račun.\n– Želimo da učimo iz dostignuća drugih kultura i pozdravljamo korisne predloge i dobronamernu kritiku. Međutim, odbacujemo arogantne pridike od onih koji su uobrazili da su učitelji – poručio je kineski predsednik.\nPrema njegovim rečima, „Komunistička partija Kine i kineski narod će samouvereno ići putem koji su sami sebe izabrali i čvrsto će uzeti svoju sudbinu u svoje ruke radi razvoja Kine i njenog napretka“.\nKrajem 2015. godine kineske vlasti pokrenule su veliku reformu oružanih snaga koju su mnogi domaći i strani eksperti nazivali „najradikalnijom“ u istoriji Narodnooslobodilačke armije Kine.\n– Nakon što je nova demokratska revolucija pobedila, došao je kraj eri polukolonijalnog i polufeudalnog društva stare Kine. To je okončalo vreme kada su svetske sile nametale Kini neravnopravne sporazume, kada su imperijalisti imali ovde isključiva prava – precizirao je lider.\n– Herojska i uporna borba Komunističke partije Kine i kineskog naroda svečano su objavile čitavom svetu: kineska nacija je stala na noge, a ta vremena kada je kineski narod dozvoljavao drugima da upravljaju njegovom sudbinom, epoha ponižavanja, prošla su zauvek – poručio je Si.\nODJEKNULA VEST U BOSNI: Rusi potvrdili, ŠMIT JE NIKO I NIŠTA\nLele...sreća da nas kinezi gledaju kao prijateljsku i savezničku državu,jer, realno rat sa kinom niko ne može da vodi i da pobedi, uključujući i rusiju koja bi u najboljem slučaju tu prošla nerešeno.Ostali bolje da promisle dva puta pre nego što zaseru situaciju jer kina će izgraditi sigurno masivnu i opasnu armiju,već sada oni raspolažu sredstvima bez PRESEDANA.\nSVAKA CAST KINESKOM NARODU TO SU LJUDI KOJI STALNO RADE I RADE,,,ONI ZIVE DA RADE I DA NAPREDUJU,I SVAKA IM CAST NA TOME,,,,,\nČim je obukao ovaj sako, koji je kreirao Mao Ce Tung stvar je ozbiljna. zgaziće Amere, kao pijan govno.


Zastrašujući snimci erupcije vulkana - 16.01.2018, Sputnik Srbija\nUjedinjene nacije proglasile su Etnu za vulkan decenije, što znači da zavređuje detaljno istraživanje zbog svoje istorije, erupcija i blizine naseljenih mesta... 16.01.2018, Sputnik Srbija\nvideo-klub, italija, sicilija, etna\n15:28 16.01.2018 (Osveženo: 16:32 16.01.2018)\nVideo pokazuje opasnu lepotu italijanskog vulkana lociranog na istočnoj obali Sicilije, između Mesine i Katanije. Vulkan ima između 200 i 300 kratera, a erupcije se dešavaju, otprilike, na svaka tri meseca.\nLjudi koji žive u malim selima u blizini Etne plaćaju visoku cenu, jer im erupcije ponekad uništavaju postojbine.


Severna Italija jesen 2016 | Jesenje putovanje 2016 Dream Land\nDestinacija\tOpis\tCenovnik\tVideo\tMapa\tKorisne Informacije\tGalerija\tIzleti\tSEVERNA ITALIJA JESEN 2016\nJesenje putovanje autobusom Severna Italija - Uživajte u najlepšim gradovima Severne Italije. Evropske metropole im zavide na lepoti.Dovoljno je da se samo spomene Venecija i odmah zamislimo prekrasne slike velikog grada smeštenog na vodi. Upravo zato je Venecija jedna od najpopularnijih destinacija u Italiji. Poznata je vodenim putovima, gondolama i starom šarmu, idealan grad za romantičare. Venecija je jednostavno jedno od onih odredišta, koje jednostavno morate posetiti.Verona je dragulj srednjovekovne arhitekture i umetnosti, kakvih je mnogo u Italiji. I dok ti gradovi privlače putnike iz svih delova sveta, ponajviše raskošnim građevinama i burnom istorijskom pričom, Verona ima adut više - najlepšu i najtragičniju ljubav svih vremena, priču o Romeu i Juliji.Padova, nekadašnji Patavium, možda je najstariji grad u severnoj Italiji, što zavisi od toga da li verujete tvrdnjama da su je osnovali Trojanci u 12. veku p. n. e. Bez obzira na to da li je ovaj podatak istinit, grad ima bogatu istoriju, uključujući i njegov čuveni univerzitet (jedan od najstarijih u Evropi, osnovan 1222. godine), Baziliku Svetog Antonija (gde on i počiva) iz 13. veka i kapelu Skrovenji, u kojoj se nalaze čuvene Đotove freske iz 14. veka. Veličanstveni Prato dela Vale, elipsoidni trg površine 90.000 metara kvadratnih, navodno je drugi po veličini trg u Evropi.Trst je grad u severnom delu Italije, poznat kao velika pomorska luka i šoping destinacija.Otkrijte mnogo više u našem Jesenjem aranžmanu - Severna Italija. Proverite i rezervišite neko od naših Jesenja putovanja i aranžmani 2016 na 011 630 5500. Putovanje Severna Italija autobusom - Dođite da se dogovorimo! Prijateljski niske cene - JESEN 2016\nVENECIJA - VERONA - PADOVA - TRST / JESENJE PUTOVANJE AUTOBUSOMSEVERNA ITALIJA VENECIJA VERONA PADOVA TRST JESENJE PUTOVANJE AUTOBUSOM AUTOBUSOM SEVERNA ITALIJA\tLAST MINUTE - Venecija autobusom - Jesenje putovanje - Polazak 10.11.2016.\nCenovnik - SEVERNA ITALIJA autobusom - Venecija, Verona, Trst - Polazak 24. Novembra - Jesenja putovanja 2016 SVERNA ITALIJA JESENJE PUTOVANJE 2016Dinamično putovanje kojim se posete mnogi gradovi. U pitanju su: Venecija, Verona, Padova, Trst ali i mnogi drugi u zavisnosti od programa. Noćenja su uglavnom u mestu Lido di Jesolo. SEVERNA ITALIJA IZLETI:\nvožnja brodićem do Venecije odlazak do Padove i Verone odlazak do Trevisa Fakultativni izleti nisu obavezni deo programa i zavise isključivo od broja prijavljenih putnika. Broj prijavljenih putnika određuje da li će se izlet ostvariti. Izbor izleta se određuje prema programu ne prema website prezentaciji. Termini izleta su promenjivi i zavise od slobodnih termina po lokalitetima, broja prijavljenih putnika i objektivnih okolnosti. Fakultativni izleti su organizovani od strane lokalne agencije, ino-partnera Organizatora putovanja. Svu odgovornost prilikom izvođenja fakultativnih izleta snosi ino-partner. Cena je podložna promeni. Website tutorial


Zvezda odnela pobedu iz Kragujevca ! - Vaterpolo vesti\nPočetna » Domaća takmičenja » Zvezda odnela pobedu iz Kragujevca !\nZvezda odnela pobedu iz Kragujevca !\nCrvena zvezda je povela 2:0 u finalnoj seriji prvenstva Srbije pošto je u sredu u Kragujevcu slavila nakon peteraca 14:13 (5:1, 1:3, 3:2, 1:4, petercima 4:3). Iako su Kragujevčani vodili sa 4:0, i 8:4, gosti su uspeli 10 sekundi pre kraja da golom Borisa Vapenskog izbore peterce u kojima im je sa dve odbrane golman Denis Šefik doneo važnu pobedu. Ključni peterac u poslednjoj seriji pogodio je Marko Avramović pa crveno-beli sada imaju šansu da na svom bazenu za 10 dana pobedom odbrane tron koji su osvojili prošle godine protiv istog rivala. Da bi ostao u trci za titulu Radnički će morati da napravi podvig i slavi na Tašmajdanu gde je poražen sedam puta uzastopno tokom prethodne dve sezone.\nNa početku utakmice nije delovalo da će Beograđani uspeti da odnesu pobedu sa bazena SC Park čije su tribine bile ispunjene, a veliku podršku domaćim igračima pružale su i vatrene pristalice Radničkog. Niz golova otvorio je Srđan Vuksanović iz akcije sa igračem više, a u nastavku je svoju seriju počeo i kapiten Radničkog Filip Filipović. On je bio i najefikasniji igrač na meču sa pet golova, iz isto toliko pokušaja, a bio je uspešan i u seriji peteraca.\nRadnički je bio odličan na startu utakmice, imao je sigurnu realizaciju, a pored kapitena Filipovića lep gol sa distance uspeo je da postigne i Đorđe Filipović. Zvezda se nije snašla na pošetku, i prepoznatljiva igra sa igračem više sa stative nije funkcionisala. Uz malo sreće prvi gol za crveno-bele postigao je Avramović, a ispostavilo se da će on i zaključiti meč.\nNa kraju prve četvrtine velikih 5:1 za domaće, ali već na startu nastavka lukava akcija gostiju, i gol Viktora Rašovića koji je vratio samopouzdanje izabranicima Dejana Savića. Zvezda je uspela da se vrati u igru u drugom periodu i priđe na dva gola zaostatka, ali su domaći idalje imali prednopst i raspoloženog Filipovića kao i golmana Zdravka Radića.\nU nastavku Zvzeda je pretila i uspela u dva navrata da se primakne na dva gola zaostatka, čak imala priliku i da dođe na gol manjka, ali su Kragujevčani znali da uzvrate i uvećaju prednost pred poslednji period, rezultat je bio 9:6. Meč je osim odličnih intervencija golmana obeležio i veliki broj isključenja i žestoka igra, kakav je bila do samog kraja.\nNekoliko minuta do kraja činilo se da je meč rešen posebno kada su nakon gola Andrije Prlainovića crveno-beli propustili priliku da sa igračem više dođu do izjednačenja što je kaznio Filipović svojim petim golom na nešto više od dva minuta do kraja. U samom finišu Kragujevčani nisu uspeli da zadrđe prednost, nisu iskoristili dva napada, a na drugoj strani sjajnu asistenciju Prlainovića u gol je pretvori Džon Man i na minut do kraja bilo je 10:9.\nVeć na startu narednog napada Petar Ivošević je isključen pa je Radnički sa igračem više imao priliku da osigura trijumf, dobro organizovanu akciju nije uspeo da u gol pretvori Dušan Marković, isprečili su se Šefik i stativa pa je Zvezda krenula u konačan napad.\nGosti su imali vremena za pun napad, Dejan Savić je nakon tajm-auta dao instrukcije, ali se u bazenu pred golom Zdravka Radića stvorila velika gužva nakon uplivavanja. Dosuđeno je isključenje, a najspretniji je bio Vapenski koji je odmah realizovao prednost lukavim udarcem i tako doneo svom timu šansu da na peterce izbori pobedu.\nPonovo je početak pripao Kragujevčanima, nakon gola Filipovića, Radić je odbranio udarac Prlainovića da bi Đorđe Filipović to materijalizovao drugim golom domaćih u seriji za prednost 12:10. Crnogorski centar Nikola Vukčević pogodio je za 12:11 nakon dve serije. Onda je na scenu stupio Šefik i sa dve odbrane preokrenuo rezultat.\nOn je zaustavio šut Ivana Basare, koji je bio odličan u regularnom delu, a potom i Aleksandra Ćirića. To su iskoristili Vapenski u trećoj i Strahinja Rašović u četvrtoj seriji za prednost Zvezde od 13:12 pred poslednju seriju.\nIzjednačio je Damir Burić, a onda je šut odluke pogodio Avramović i crveno-beli su slavili prvi put u Kragujevcu. Konačan rezultat 14:13.\nRadnički Kon Tiki – Crvena zvezda 13:14 (5:1, 1:3, 3:2, 1:4 – 3:4)\nBazen SC Park. Sudije: Stefanović i Stanojević. Gledalaca 1000.\nRadnički: Radić, Burić 1 (1), B. Popović, Korolija, Ćirković, Miličić, Ćirić, Basara 3, Zloković, F. Filipović 6 (1), Marković, Đ. Filipović 2 (1), S. Popović, Vuksanović 1. Trener: Stevanović\nCrvena zvezda: Šefik, S. Rašović 2 (1), Jovanović, Ivošević, Kljajević, Vukčević 3 (1), Avramović 2 (1), V. Rašović 1, Ranđelović, Vapenski 3 (1), Prlainović 1, Man 2, Draksimović. Trener: Savić\nKojo Pavic kaže:\n05/05/2014 u 20:37\nCrvena zvezda je u dobro formi i Dejan Savis je dobre pripremio igrace za mec sa Radnickim. Iako je Crvena zveda u ovom duelu bila bolja, je opet Radnicki pokazoa da je jedan veoma dobar tim.\n05/05/2014 u 20:39\nCrvena zvezda je u dobro formi i Dejan Savis je dobre pripremio igrace za mec sa Radnickim. Iako je Crvena zveda u ovom duelu bila bolja, je opet Radnicki pokazoa da je jedan veoma dobar tim. Radnicki koji je ne poraz u ligi sampiona i imade sansu da osvoji toju tituli.


U Sloveniji održan sastanak ministara inicijative C5\nMinistri vanjskih poslova zemalja članica inicijative C5 Austrije, Češke, Slovačke, Mađarske i Slovenije na Brdu kod Kranja održali su sastanak i razgovarali o pandemiji Covida-19 i širenju Europske unije na zapadni Balkan. Tema sastanka je u svjetlu uloge koju će Slovenija u drugoj polovici godine imati kao predsjedateljica Vijeća EU-a.\n- Svi smo suočeni s nedostatkom cjepiva, no EMA je zadužena za odlučivanje o sigurnosti vakcine, kazao je i dodao da se o sigurnosti ruskog cjepiva Sputnjik V mora izreći medicinska struka, a ne politika. (HRT)


Skoro polovina Novosađana za uvođenje trećeg stranog jezika osnovcima | (Vesti - 26.04.2016) Novi Sad\n26.04.2016 u 17:42h\nSkoro polovina Novosađana za uvođenje trećeg stranog jezika osnovcima\nPolemika koja se nedavno povela u stručnoj javnosti o razdvajanju predmeta Tehničko i informatičko obrazovanje na dva zasebna, kao i o mogućem ukidanju drugog stranog jezika od petog osnovne nije ravnodušnim ostavila ni građane, pre svega roditelje.\nAnketa agencije Ninamedija pokazuje da stanovnici Novog Sada u većini nisu za to da se ukine drugi strani jezik osnovcima, a skoro trećina smatra da bi informatiku trebalo uvesti kao poseban predmet i pre petog razreda.\nPrema ovom istraživanju, čak 79% Novosađana ne podržava ukidanje drugog stranog jezika od petog osnovne, dok je sa ovim predlogom saglasno 17% ispitanih.\nUkidanje drugog jezika u većoj meri nego ostali podržavaju najmlađi ispitanici, do 29 godina starosti, dok se sa porastom stepena obrazovanja povećava broj ispitanika koji smatraju da ne treba ukinuti drugi strani jezik.\nPodeljeno je mišljenje Novosađana o uvođenju trećeg stranog jezika u osnovne škole kao fakultativnog predmeta - polovina se sa navedenim ne slaže, dok je nešto manje onih koji to podržavaju (43%). Veća podrška primetna je među ženama, a sa porastom stepena obrazovanja uočava se porast podrške ovom predlogu.\nRazdvajanje informatike i tehničkog\nDve trećine ispitanika je pri stavu da treba razdvojiti informatiku od tehničkog i to su većinom muškarci, građani starosti od 18-29 godina, oni sa višim obrazovnim nivoima i stanovnici gradskih naselja. Svega se petina sa pomenutim predlogom ne slaže, a 13% nema jasan stav po ovom pitanju.\nPosmatrano po pojedinačnim razredima, uočava se da je najveći broj Novosađana mišljenja da informatiku kao zaseban predmet u osnovnoj školi treba uvesti u petom razredu (40% ispitanih deli to mišljenje). Kada se razredi grupišu u grupe od po 2 razreda i frekvencije saberu, uočava se da je najveći broj ispitanika pri stavu da je najpogodniji period za uvođenje informatike od petog do šestog razreda. Na kraju, kada se frekvencije prikažu zbirno za prva i poslednja četiri razreda osnovne škole, može se uočiti da je blizu 60% onih koji smatraju da informatiku treba uvesti u periodu od petog do osmog razreda, dok je 30% onih koji se slažu da je to potrebno učiniti u prva četiri razreda.\nIstraživanje agencije Ninamedija, koje možete pogledati u foto-galeriji, rađeno je od 19. do 21. aprila. Anketirano je 900 punoletnih građana Novog Sada i prigradskih naselja.\nZašto uvođenje informatičkih sadržaja od najranijih uzrasta?\nPodsetimo, razdvajanje tehničkog i informatičkog obrazovanja (TiO) na dva obavezna predmeta izazvalo je polemike u stručnoj javnosti.\nDruštvo pedagoga tehničke kulture smatra da bi zbog tog poteza 50 odsto nastavnika TiO postalo tehnološki višak. S druge strane, u ministarstvu prosvete kažu da će informatiku predavati postojeći nastavnici, a da će oni za koje se utvrdi da nemaju potrebne digitalne kompetencije morati da ovladaju potrebnim znanjima i veštinama ili da predaju izborne predmete.\nRazdvajanje TiO na dva predmeta samo je deo inicijative čiji je cilj razvijanje digitalnih kompetencija i jačanje informatičke pismenosti đaka. Predviđeno je osavremenjavanje programa informatike, kao i revidiranje istoimenog izbornog predmeta koji đaci imaju u sedmom i osmom razredu, sa idejom da se u okviru njega uči programiranje. Predlog je i da se informatički sadržaji ubace kao obavezni u mlađim razredima osnovne škole (od prvog do četvrtog razreda) i to u postojeće predmete, sa prevashodnim ciljem da deca znaju kako bezbedno da koriste internet i informaciono-komunikacionu tehnologiju uopšte.\nU Društvu pedagoga tehničke kulture, međutim, smatraju da iza cele inicijative stoji Društvo informatičara, koje već nekoliko godina pokušava da dokaže nedokazivo - da je starija kokoška od jajeta i da informatika može bez tehnike i obrnuto.\nPovezane teme anketa informatika osnovna škola strani jezik tehničko\npre 1560 dana i 4 sata\nNaravno da treba ostaviti drugi jezik, a dati deci mogućnost za treći, pa ko želi neka ga pohađa! Samo napred, moja podrška.


Izumrla Darvinova žaba – Nadlanu.com\nObjavljeno 26. nov 2013. / 20:50:40\nSeverni varijetet ove žabe (Rhinoderma Rufum) poslednji put je u divljini viđen 1980-tih godina, nakon čega ju je sa lice zemlje delimično zbrisala i kožna gljivična infekcija, dok je populacija južnog varijeteta, Rhinoderma darvinii, kako Rojters izveštava, naglo iščezla.\nPrema nalazima koje je u naučnom internet časopisu PLOS ONE objavio Profesor Andreas Belo sa Čileanskog univerziteta, ovaj slučaj predstavlja “jedan od malobrojnih primera fenomena da neka vrsta izumire zbog infekcije”.\nPREPORUKA NEDELJE: Jasna Gospić - serija, film, piće, predstava, koncert\nVrste životinja koje su ljudi (za promenu) spasili od izumiranja\nU međuvremenu, Međunarodna unija za očuvanje prirode objavila je da su se izumiranju približile još dve retke vrste: žirafi slični okapi, i močvarna ptica belokrila šiljoka.\nOkapi živi samo u prašumama DR Konga, koji ga je stavio i na svoje novčanice i smatra ga važnim za svoj identitet, ali gde ga uprkos tome ugrožavaju lovokradice, pobunjenička vojska i nelegalno postavljene mine. Belorepa šiljoka se može naći u Etiopiji, Zimbabveu i Južnoj Africi, ali izumiranje joj preti zbog isušivanja močvarnog zemljišta, koje je njeno jedino stanište.